title: Tilastollisen hypoteesin testaus

text:
Tilastotieteelliseen tutkimukseen kuuluu hypoteesien tekeminen, ja tätä kautta tilastollisen hypoteesin testaus.
Tilastollinen hypoteesi on perusjoukkoa koskeva väite, jonka todenperäisyyttä arvioidaan todennäköisyyksien avulla. Tilastollisen testin lähtökohtana on muodostaa nollahypoteesi ja vastahypoteesi. Nollahypoteesi H yleensä vastaa tilannetta että verrattavien perusjoukkojen välillä ei ole mitään eroja ja kaikki havaitut poikkeamat näiden välillä on vain sattumaa. Yleensä nollahypoteesi on muotoa ”ei vaikutusta” tai ”ei eroa”. Nollahypoteesin vastahypoteesi H on H:n antiteesi. Yleensä vastahypoteesi on muotoa ”on vaikutusta” tai ”on eroa”. Tutkittavaa ilmiötä mallinnetaan nollahypoteesin mukaisesti ja katsotaan ovatko tämän seuraukset mielekkäitä.


title: Tilastollisen hypoteesin testaus

text: Yleensä nollahypoteesi halutaan kumota, koska ”ei eroavuutta” ei pidetä kiinnostavana tuloksena. H:aa pidetään työhypoteesina, joka valitaan testaamisen lähtökohdaksi teknisen helppoutensa takia. Mikä kuvaa, että verrattavilla perusjoukoilla ei ole mitään eroa ja kaikkien havaintojen oletetaan olevan samasta jakaumasta, mikä on teoreettisesti yksinkertaista. Jos lähtökohta johtaa epäuskottaviin tuloksiin, niin tulee epäilys nollahypoteesin mielekkyydestä ja vastahypoteesi saa tukea.


title: Tilastollisen hypoteesin testaus

text: Nollahypoteesin uskottavuutta mitataan testin havaitulla merkitsevyystasolla eli P-arvolla. Perinteisesti testeissä on etukäteen asetettu ”riskitaso” α jota pienemmät P-arvot johtavat H:n hylkäämiseen. Empiirisessä tutkimuksessa yleensä käytetty raja on 5%. Nollahypoteesin kumoavaa havaintoa kutsutaan tilastollisesti merkitseväksi.


title: Tilastollisen hypoteesin testaus

text: Hypoteesit aina viittaavat johonkin populaatioihin tai malleihin, eikä tiettyyn tulokseen, siksi H ja H täytyy aina esittää perusjoukon parametreina.


title: Tilastollisen hypoteesin testaus

text: H esittää vaikutusta mihin etsitään näyttöä, siksi tämä usein valitaan ensin, H sen sijaan kuvaa, että haluttua vaikutusta ei tapahdu. H:n valinta on usein vaikeampi tehtävä, sillä ei ole aina varmaa eroavatko parametrit nollahypoteesin arvosta tiettyyn suuntaan vai molempiin, eli kuuluuko vastahypoteesin olla yksi- vai kaksisuuntainen. Kuitenkin joidenkin tilastotieteilijöiden mielestä tulisi aina käyttää kaksisuuntaista vaihtoehtoa.


title: Tilastollisen hypoteesin testaus

text: Vastahypoteesi ilmaisee toiveita tai epäilyjä joita viedään aineistoon. Havaittu aineisto ei saa vaikuttaa testattavien hypoteesien tai vastahypoteesien asettamiseen, vaan hypoteesit on kiinnitettävä ennen datan katselua. Näkyvän poikkeavuuden poimiminen testattavaksi rikkoo riippumattomuusperiaatetta.


title: Tilastollisen hypoteesin testaus

text: Tilastollinen testi määrittelee merkitsevyyden aineiston näytön perusteella nollahypoteesia vastaan. Nämä neljä askelta ovat yleiset kaikille merkitsevyystesteille.


title: Tilastollisen hypoteesin testaus

text: Nollahypoteesin hylkäykseen voi liittyä kahta virhettä


title: Tilastollisen hypoteesin testaus

text: Suurissa aineistoissa voidaan haluta tutkia miljoonia hypoteeseja. Yksi vaihtoehto monitestaukseen on virheellisten löydösten osuus (FDR).


title: Tilastollisen hypoteesin testaus

text:
Bayes-tilastotieteessä bayes-tekijän käyttö on bayesilainen vaihtoehto frekventistisen (klassisen) tilastotieteen hypoteesin testaukselle.
H ja H ovat hypoteesit, joita testataan.


title: Tilastollisen hypoteesin testaus

text: Prioritodennäköisyyksillä määritellään priorivedonlyöntisuhde


Tilastollisen hypoteesin testaus


title: Tilastollisen hypoteesin testaus

text:
Tämä kuvaa kuinka paljon uskotaan hypoteesiin H suhteessa H a priori.
Posterioritodennäköisyyksillä määritellään posteriorivedonlyöntisuhde


title: Tilastollisen hypoteesin testaus

text: Tämä kuvaa kuinka paljon uskotaan hypoteesiin H suhteessa H havainnon y jälkeen.


title: Tilastollisen hypoteesin testaus

text: Bayes-tekijäksi sanotaan suhdetta


title: Tilastollisen hypoteesin testaus

text:
B on vedonlyöntisuhde H:n puolesta H₁:tä vastaan johtuen datasta y.
Kun B>1, niin H saa enemmän tukea, jos taas B<1 niin H saa tukea.


title: Bastille (yhtye)

text: Bastille on vuonna 2010 perustettu brittiläinen indie rock -yhtye. Alun perin se oli laulaja Dan Smithin sooloprojekti, mutta myöhemmin siitä tuli neljän henkilön muodostama yhtye. Yhtye julkaisi debyyttialbuminsa, "Bad Blood", vuonna 2013. Yhtye sai nimensä Ranskan kansallispäivästä (), jona Dan Smith on syntynyt. Bastille julkaisi toisen albuminsa vuonna 2016, albumin nimi on "Wild World". Albumin nimi esiintyy Warmth-kappaleessa.


title: Bastille (yhtye)

text: Kiertuejäsenet:


title: Nokia Lumia 720

text: Nokia Lumia 720 on Microsoft Mobilen valmistama älypuhelin. Sen julkisti Nokia 25. helmikuuta 2013. Sen veroton myyntihinta on noin 249 euroa.


title: Nokia Lumia 720

text: Puhelin tuli markkinoille maaliskuun 2013 alussa. Suomessa Lumia 720 tuli myyntiin 10. toukokuuta.


title: Nokia Lumia 720

text: Puhelin on saatavilla punaisena, valkoisena, syaanina, mustana ja keltaisena.


title: Nokia Lumia 720

text: Lumia 720:n pystyy lataamaan langattomasti langattomaan lataukseen tarkoitetuilla kuorilla.


title: Hiihdon Suomen-mestaruuskilpailut 1921

text: Kilpailu käytiin Ähtärissä 5.3.1921.


title: Hiihdon Suomen-mestaruuskilpailut 1921

text: Kilpailu käytiin Kuopiossa Kuopion Talvikisojen yhteydessä 20.3.1921


title: Hiihdon Suomen-mestaruuskilpailut 1921

text: Kilpailu käytiin Ähtärissä 6.3.1921.


title: Hiihdon Suomen-mestaruuskilpailut 1921

text: Viestiin otti osaa vain Ähtärin Urheilijoiden kolme eri joukkuetta.


title: DAT

text: DAT voi tarkoittaa seuraavia:


title: Emmanuel Kiwanuka Nsubuga

text: Emmanuel Kiwanuka Nsubuga (5. marraskuuta 1914 – 20. huhtikuuta 1991) oli ugandalainen katolinen arkkipiispa ja kardinaali. Hänet vihittiin papiksi 15. joulukuuta 1946 ja nimitettiin Kampalan arkkihiippakunnan johtoon 5. elokuuta 1966. Piispaksi konsekroinnin suoritti 30. lokakuuta Laurean Rugambwa, jota avustivat Guido Del Mestri ja Jean-Marie-Gaëtan Ogez.


title: Emmanuel Kiwanuka Nsubuga

text: 24. toukokuuta 1976 Nsubugasta tehtiin Ugandan ainoa kardinaali. Hänet nimitettiin tuolloin Santa Maria Nuovan kardinaalipapiksi. Hän osallistui kahteen konklaaviin vuonna 1978 ja jatkoi toimintaansa Kampalan arkkipiispana, kunnes jäi eläkkeelle 8. helmikuuta 1990.


title: Emmanuel Kiwanuka Nsubuga

text: Nsubuga puhui Idi Aminin vallan aikana hallinnon ihmisoikeusrikkomuksia vastaan. Hän kuoli syöpään sairaalassa Kölnissä, Saksassa. Hänet on haudattu Kampalaan.


title: Harald Wilhelm von Hellens

text: Harald Wilhelm von Hellens (4. helmikuuta 1865 Turku – 20. kesäkuuta 1926 Loviisa) oli suomalainen juristi, pormestari ja vapaaherra. Hän vaikutti myös valtiopäivämiehenä.


title: Harald Wilhelm von Hellens

text: Helsingfors privatlyceumista ylioppilaaksi kirjoittanut Von Hellens opiskeli oikeustiedettä Helsingin yliopistossa ja työskenteli sen jälkeen pankinjohtajana Turussa ja Porissa. Porin pormestarina hän toimi kahteen otteeseen. Aluksi vuosina 1900–1903, jonka jälkeen hänet erotettiin virasta ensimmäisen sortokauden aikana poliittisista syistä. Toistamiseen von Hellens oli tehtävässä vuosina 1906–1915. Hän toimi myös muun muassa Porin VPK:n päällikkönä. Vuonna 1926 von Hellens valittiin Loviisan pormestariksi, jota virkaa hän hoiti kuolemaansa saakka.


title: Harald Wilhelm von Hellens

text: Harald von Hellensin isä oli senaattori ja Turun hovioikeuden presidentti Lars Teodor von Hellens. Perheeseen kuului yhteensä 12 sisarusta, muun muassa ministeri Albert von Hellens sekä poliittisen murhan uhriksi joutunut Valde Hirvikanta.


title: Muller Dinda

text: Muller Dinda Kambambela (s. 22. syyskuuta 1995 Moanda) on gabonilainen jalkapalloilija, joka pelaa keskikentällä. Hän kuuluu Gabonin jalkapallomaajoukkueeseen. Hän kilpaili vuoden 2012 kesäolympialaisissa Lontoossa ja kuului siellä miesten jalkapallossa 12. sijalle jääneeseen Gabonin joukkueeseen. Hänestä tuli 16-vuotiaana nuorin Gabonia olympialaisissa tuohon mennessä edustanut urheilija.


title: Pietari Matinpoika Kissa

text: Pietari Matinpoika Kissa (k. noin vuonna 1600) oli Porin ensimmäinen pormestari. Hän astui virkaansa ilmeisesti neljä vuotta kaupungin perustamisen jälkeen vuonna 1562 ja toimi tehtävässä vuoteen 1571 saakka. Eräissä lähteissä, muun muassa J. W. Ruuthin vuonna 1906 julkaistussa Porin kaupungin historiassa, hän esiintyy nimellä "Pietari Mikonpoika".


title: Pietari Matinpoika Kissa

text: Pietari Matinpojan syntymävuosi on tuntematon, eikä hänen kuolinvuottaankaan tiedetä varmaksi. Pietari on kuitenkin ilmeisesti kuollut viimeistään vuonna 1600, joilloin hänen puolisonsa Agneta esiintyy veroluetteloissa. Pariskunnalla oli neljä lasta, kolme tyttöä ja yksi poika. Pietari Matinpojan talo sijaitsi samassa korttelissa kuin Porin ensimmäinen kirkko. Sitä alettiin myöhemmin kutsua Kissalaksi.


title: Pietari Matinpoika Kissa

text: Pormestarinvirkansa jälkeen hän toimi ainakin kauppiaana. Pietari Matinpojalla oli 1570-luvulla Porin kauppalaivaston suurin purjealus, jossa oli 12 hengen miehistö.


title: Hans Fors

text: Hans Alexander Fors (24. joulukuuta 1933 Kruunupyy – 15. tammikuuta 1993 Helsinki) oli suomenruotsalainen kirjailija ja teatterinjohtaja.


title: Hans Fors

text: Fors toimi Wasa Teater-teatterin johtajana 1963–1964 ja ruotsinkielisen radioteatterin johtajana 1966–1981.


title: Hans Fors

text: Fors kirjoitti romaaneita, runoja, novelleja, radiokuunnelmia ja näytelmiä. Hänen esikoisteoksensa oli 1953 ilmestynyt runokokoelma "Samklang".


title: Lennart Ginman

text: Lennart Alexander Ginman (4. huhtikuuta 1885 Kemiö – 29. elokuuta 1968 Tammisaari) oli suomenruotsalainen kirjailija ja kansakoulunopettaja.


title: Ingrid af Schultén

text: Ingrid af Schultén (2. lokakuuta 1889 Helsinki – 12. heinäkuuta 1970 Helsinki) oli suomalainen ruotsin kielellä kirjoittanut kirjailija, opettaja ja kirjallisuudentutkija.


title: Ingrid af Schultén

text: Ingrid af Schulténin vanhemmat olivat professori, vapaaherra Max af Schultén ja Anna Brunou. Arkkitehti Marius af Schultén oli hänen veljensä. Hän valmistui filosofian kandidaatiksi 1915 ja toimi opettajana vuodesta 1923 alkaen. Ingrid af Schultén oli Helsingissä toimineen Laguska flickskolanin rehtorina 1929–1942.


title: Ingrid af Schultén

text: Nimimerkillä "Inga Brun":


title: Mannich-reaktio

text: Mannich-reaktio on formaldehydin, karbonyyliyhdisteen, kuten aldehydin tai ketonin ja ammoniakin tai amiinin välinen reaktio. Tuotteena muodostuu β-aminokarbonyyliyhdiste, jota usein nimitetään Mannichin emäkseksi. Mannich-reaktio on tärkeä monien lääkeaineiden ja luonnonaineiden synteesimenetelmä erityisesti biosynteesiä matkivissa niin kutsutuissa biomimeettisissä synteeseissä. Reaktio on nimetty saksalaisen kemistin Carl Mannichin mukaan.


title: Mannich-reaktio

text: Mannich-reaktio voi olla joko happo- tai emäskatalysoitu. Happokatalysoidun Mannich-reaktion ensimmäisessä vaiheessa ammoniakki tai primäärinen tai sekundäärinen amiini reagoi formaldehydin kanssa muodostaen iminiumionin, joka on elektrofiilinen. Tämä iminiumsuola on kuitenkin suhteellisen stabiili ja erityisesti jodidina niitä on saatavissa kaupallisesti Eschenmoserin suolan nimellä.


title: Mannich-reaktio

text: Mannich-reaktion toisessa saiheessa tämä iminiumioni reagoi hapon katalysoimana aldehydistä tai ketonista muodostuneen enolin kanssa alkylaatioreaktiolla.


title: Mannich-reaktio

text: Emäskatalysoidussa Mannich-reaktiossa muodostuu ensin aminoalkoholi, joka reagoi nukleofiilisella substituutiolla aldehydin tai ketonin kanssa.


title: Mannich-reaktio

text: Mannich-reaktiossa amiinina käytetään tyypillisesti sekundääristä amiinia, koska primäärisillä amiineilla tapahtuu helposti dialkylaatiota ja ammoniakilla trialkylaatiolla. Aldehydien tai ketonien tilalla Mannich-reaktiossa voidaan käyttää silyylienolieettereitä. Mannich-reaktiosta voidaan saada regio- tai enantioselektiivinen. Enantioselektiivisyys voidaan saavuttaa käyttämällä kiraalisia apuaineita, kuten proliinia, proliinijohdannaisia tai proliinin analogeja, kiraalisia amiineja tai kiraalisia fosfiini-imiinejä.


title: Mihkel Aksalu

text: Mihkel Aksalu (s. 7. marraskuuta 1984 Kuressaari) on virolainen jalkapallomaalivahti, joka edustaa Seinäjoen Jalkapallokerhoa. Hänen kasvattajaseuransa on virolainen FC Kuressaare. Myöhemmin hän on pelannut virolaisten seurojen lisäksi myös Sheffield Unitedissa. Hän on pelannut myös Viron maajoukkueessa 39 ottelua. Kaudeksi 2013 hän siirtyi Seinäjoen Jalkapallokerhoon. Maaliskuusta 2016 hän on seuran kapteeni.


title: Åke Sandholm

text: Åke Sigvald Sandholm (14. heinäkuuta 1920 Korppoo – 18. maaliskuuta 1993) oli suomalainen professori ja ruotsin kielellä kirjoittanut kirjailija.


title: Åke Sandholm

text: Sandholmin vanhemmat olivat luotsi John Selim Sandholm ja Signe Eugenia Eklund. Hän pääsi ylioppilaaksi 1939 ja valmistui filosofian kandidaatiksi 1947 sekä maisteriksi 1949. Sandholm toimi lehtorina 1948–1955 Turun ruotsalaisessa tyttökoulussa ja 1955–1970 Turun ruotsalaisessa tyttölyseossa. Hän oli molempien koulujen vararehtorina 1954-1970.


title: Åke Sandholm

text: Sandholm opiskeli myös teologiaa valmistuen teologian kandidaatiksi 1951 ja lisensiaatiksi 1959. Hänet vihittiin papiksi 1954.


title: Åke Sandholm

text: Sandholm väitteli teologian tohtoriksi 1963 ja hän toimi sittemmin Åbo Akademin käytännöllisen teologian dosenttina 1965–1977, virkaa toimittavana professorina 1975–1977 ja professorina vuodesta 1977. Sandholm oli Suomen Akatemian nuorempi tutkija 1970–1973 ja vanhempi tutkija 1973–1975.


title: Åke Sandholm

text: Sandholm oli naimisissa vuodesta 1946 farmaseutti Kaisu Helena Koskisen kanssa. Heillä oli kaksi lasta, joista toinen on näyttelijä Rita Polster (s. 1948).


title: Teen mitä haluun

text: "Teen mitä haluun" on helsinkiläisen rap-artisti Spektin 3. toukokuuta 2013 julkaistu toinen single hänen ensimmäiseltä sooloalbumiltaan "Diktaattorimies". Kappaleella vierailee vierailee rap-artisti/tuottaja Setä Tamu.


title: Teen mitä haluun

text: Kappaleesta julkaistiin 3. toukokuuta 2013 myös musiikkivideo. Video sijoittuu kuvitteelliseen Spektistan-valtioon, jonka diktaattorina Spekti esiintyy. Spektin adjutantteja esittävät Arman Alizad ja Mehdi Younes, puolisoa Emmi Hänninen, autonkuljettajaa Arthur Borges ja hovinarria Tasis. Videossa esiintyvän lapsiperheen vanhempia esittävät Markus ja Annika Wennerström. Spektin muotokuvaa maalaavaa maalaria esittää Mikko Leppilampi ja taulukauppiasta Timo Pieni Huijaus. Leipäjonossa nähdään muun muassa Ville Saksela ja DJ RZY. Setä Tamu esittää taksikuskia, jonka asiakkaina nähdään Mikael Forssell, Ilari Sahamies, Cheek ja Vappu Pimiä.


title: Teen mitä haluun

text: "Teen mitä haluun" nousi Suomen virallisen latauslistan 20. sijalle.Teen mitä haluun -musiikkivideo YouTubessa.


title: Rita Polster

text: Rita Kristiina Marianne Polster, o. s. "Sandholm" (s. 2. helmikuuta 1948 Turku) on suomalainen elokuva- ja tv-näyttelijä.


title: Rita Polster

text: Rita Polsterin vanhemmat ovat Åbo Akademin professori Åke Sandholm ja farmaseutti Kaisu Helena Koskinen. Polster aloitti näyttelemisen 1976 ja hän esiintyi useissa 1970- ja 1980-luvulla tehdyissä suomalaisissa elokuvissa kuten "Koeputkiaikuinen ja Simon enkelit" (1979), "Tulitikkuja lainaamassa" (1980), "Agentti 000 ja kuoleman kurvit" (1983) ja "Uuno Turhapuro muuttaa maalle" (1986).


title: Rita Polster

text: Polster esiintyi 1990-luvulla televisiossa muun muassa "Metsolat"-sarjassa.


title: Gert Kams

text: Gert Kams (s. 25. toukokuuta 1985 Koeru, Viro) on virolainen jalkapalloilija, joka edustaa Meistriliigassa pelaavaa FC Floraa. Hän on pelipaikaltaan oikea laitapuolustaja tai laitalinkki.


title: Gert Kams

text: Kamsin kasvattajaseuran on virolainen Koeru SK. Kaudeksi 2013 hän siirtyi Seinäjoen Jalkapallokerhoon. Hän on pelannut Viron maajoukkueessa 51 ottelua vuodesta 2007 lähtien ja tehnyt niissä yhden maalin.


title: Stanislav Goldberg

text: Stanislav Goldberg (s. 30. lokakuuta 1992 Tallinna, Viro) on virolainen jalkapalloilija, joka edustaa Premium liigassa pelaavaa Rakvere JK Tarvasta. Hän on pelipaikaltaan vasen laitalinkki.


title: Stanislav Goldberg

text: Goldbergin kasvattajaseura on Tallinna Jalgpalliklubi. Kaudeksi 2013 hän siirtyi Seinäjoen Jalkapallokerhoon.


title: Karunki (taajama)

text: Karunki on kylä ja taajama Tornion kaupungissa Tornionjoen itäpuolella. Taajama oli vuoden 1972 loppuun asti entisen Karungin kunnan keskustaajama. Karunki sijaitsee valtatien 21 varrella 25 kilometriä Tornion keskustaajamasta pohjoiseen. Vuoden 2011 lopussa Karungissa asui 520 asukasta. Taajama rajoittuu Suomen ja Ruotsin valtakunnanrajalle Tornionjokeen, jonka länsirannalla sijaitsee Ruotsin Karungin taajama. Ennen valtakunnan rajan vetämistä Tornionjokeen, Ruotsin ja Suomen Karungit olivat samaa kylää.


title: Karunki (taajama)

text: Taajamassa sijaitsee muun muassa vuosina 1815–1817 rakennettu kirkko.


title: Justin Moose

text: Justin Moose (s. 23. marraskuuta 1983 Statesville, Pohjois-Carolina, Yhdysvallat) on yhdysvaltalainen jalkapalloilija.


title: Justin Moose

text: Kaudeksi 2012 Moose siirtyi Seinäjoen Jalkapallokerhoon. Hän teki kauden aikana SJK:ssa 23 ottelussa yhden maalin.


title: Suomen naisten softballmaajoukkue

text: Suomen naisten softballmaajoukkue on Suomen Baseball- ja Softball-liiton hallinnoima maajoukkue, joka edustaa Suomea softballin naisten arvoturnauksissa.


title: Suomen naisten softballmaajoukkue

text: Se on toistaiseksi koottu kahdesti vuosina 1988 ja 2005, jolloin joukkue osallistui lajin EM-kilpailuihin. Vuoden 1988 joukkue koostui softballin harrastajista, mutta vuoden 2005 Prahan EM-kisoihin osallistunut joukkue oli muodostettu naisten Superpesiksen huippupesäpalloilijoista. Prahan EM-turnaus toimi myös esikarsintana vuoden 2008 Pekingin olympialaisiin. Suomi osallistui kisojen B-sarjaan ja jäi viimeiseksi häviten kaikki ottelunsa.


title: Soane Lilo Foliaki

text: Soane Lilo Foliaki SM (18. huhtikuuta 1933 Maʻufanga – 24. joulukuuta 2013) oli tongalainen roomalaiskatolinen piispa. Hänet vihittiin papiksi 21. heinäkuuta 1955 ja nimitettiin Tongan hiippakunnan johtoon 10. kesäkuuta 1994. Piispaksi vihkiminen seurasi 23. kesäkuuta. Pääkonsekraattorina toimi Thomas A. White, jota avustivat Petero Mataca ja Max Takuira Matthew Mariu.


title: Soane Lilo Foliaki

text: Foliaki jäi eläkkeelle 18. huhtikuuta 2008.


title: John Michaelson

text: John August Michaelson (12. elokuuta 1893 Taivalkoski – 16. huhtikuuta 1968 Woodruff, Wisconsin) oli amerikansuomalainen baseballin pelaaja. Hän on ainoa MLB-liigassa esiintynyt suomalaissyntyinen pelaaja.


title: John Michaelson

text: Syöttäjänä toiminut Michaelson pelasi kaksi ottelua Chicago White Soxin joukkueessa kaudella 1921. Pelaajauransa jälkeen hän työskenteli maalarina.


title: Lahden urheilutalo

text: Lahden urheilutalo oli palloiluhalli Lahdessa. Se tunnettiin parhaiten Namika Lahden kotihallina.


title: Lahden urheilutalo

text: Urheilutalo avattiin alun perin vuonna 1957, jolloin sen pienempi palloilusali valmistui. Hallia laajennettiin vuonna 1967, jolloin valmistui suurempi, lähes 1500 ihmistä vetävä urheilusali. Vuonna 2012 kaupunginhallitus teki päätöksen purkaa urheilutalo syksyyn 2013 mennessä. Samalla Namika Lahti siirtyi pelaamaan Lahden suurhalliin.


title: Kirkkoharju (Kangasala)

text: Kirkkoharju on Kangasalla sijaitseva harju, joka on samaa harjujaksoa Tampereen Pyynikinharjun sekä Kangasalan Kuohunharjun, Keisarinharjun ja Vehoniemenharjun kanssa. Kirkkoharjulla on vuonna 1931 rakennettu funktionalististyylinen näkötorni. Kirkkoharjulle rakennettiin ensimmäinen torni 1882. Kirkkoharjun mukaan on nimetty myös Kangasalan keskusta-alueen alakoulu, Kirkkoharjun koulu.


title: Kirkkoharju (Kangasala)

text: Vuosien 2000-luvun alkupuolella näkötornin juurella järjestettiin vuosittaista Harjufestivaali-nimellä kulkenutta musiikkifestivaalia, jossa esiintyivät mm. Bloodpit, The Rasmus, Topi Sorsakoski, Kaseva, Pikku G ja Tiktak.


title: Kirkkoharju

text: Kirkkoharju voi tarkoittaa seuraavia:


Luettelo Kreikassa toimivista ulkomaisista arkeologisista instituuteista. Kreikassa toimii 17 ulkomaista arkeologista instituuttia, joilla on virallinen arkeologisen koulun asema. Ne kaikki toimivat Ateenassa. Lisäksi Ateenassa ja muualla maassa toimii muita ulkomaisia arkeologisia laitoksia.


title: Luettelo Kreikassa toimivista ulkomaisista arkeologisista instituuteista

text: Valtuutettuina instituutteina näillä ulkomaisilla instituuteilla on mahdollisuus suorittaa arkeologisia kaivauksia Kreikassa. Osa instituuteista ylläpitää vakituisia kaivaustaloja Ateenan ulkopuolella. Tieteellisen tutkimuksen lisäksi useimmat instituutit järjestävät luentoja ja kursseja, ylläpitävät tieteellistä kirjastoa, myöntävät apurahoja, julkaisevat tutkimuskirjallisuutta sekä tarjoavat majoitusta tutkijoille ja opiskelijoille.


text: Kreikan itsenäistymisen jälkeen virallisia kaivauksia maassa suoritti alussa lähinnä Ateenan arkeologinen seura. Kaivauskohteiden suuren määrän ja valtion resurssipulan vuoksi kaivausoikeuksia on myönnetty valtuutetuille ulkomaisille instituuteille. Vanhin Kreikan ulkomaisista instituuteista on Ranskan École française d’Athènes, joka perustettiin vuonna 1846, toiseksi vanhin Saksan arkeologinen instituutti Ateenassa, joka perustettiin vuonna 1874, ja kolmanneksi vanhin Yhdysvaltain American School of Classical Studies at Athens vuodelta 1881. Pohjoismaisista instituuteista vanhin on Ruotsin Ateenan-instituutti, joka aloitti vuonna 1948. Suomen Ateenan-instituutti perustettiin vuonna 1984.


title: Goodenoughsaaren taistelu

text: Goodenoughsaaren taistelu (tunnetaan myös nimellä Operaatio Drake) oli toisessa maailmansodassa liittoutuneiden ja japanilaisten välinen taistelu Goodenoughsaaresta Uudessa-Guineassa. Japanilaiset olivat aiemmin miehittäneet saaren 24. elokuuta 1942 Milnenlahden taistelun aikana. Goodenoughsaaren taistelu alkoi liittoutuneiden hyökätessä saarelle 22. lokakuuta 1942, kun australialaiset hävittäjät HMAS Stuart ja HMAS Arunta kuljettivat saarelle australialaisia 2.-12. jalkaväkidivisioonan joukkoja. Joukot laskeutuivat Mud Baylle ja Taleba Baylle aikeenaan piirittää japanilaiset joukot. Lyhyiden mutta raskaiden taistelujen jälkeen japanilaiset joukot vetäytyivät läheiselle Fergussonsaarelle, josta japanilainen risteilijä Tenryū evakuoi miehet Rabauliin. Taistelun jälkeen liittoutuneiden joukot ottivat saaren haltuunsa ja rakensivat sinne lentokentän ja sairaalan. Saarta käytettiin myöhemmin hyödyksi tulevissa liittoutuneiden operaatioissa sodan aikana.


title: Ruotsin Ateenan-instituutti

text: Ruotsin Ateenan-instituutti (, , "SIA") on Ruotsin valtion tiedeinstituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista.


title: Ruotsin Ateenan-instituutti

text: Ruotsin Ateenan-instituutti perustettiin vuonna 1948. Se oli tuolloin seitsemäs Ateenaan perustettu ulkomainen instituutti ja ensimmäinen, joka perustettiin maahan sitten ensimmäisen maailmansodan.Instituutti on toiminut vuodesta 1979 Ateenan keskustassa Makrygiánnin kaupungiosassa sijaitsevassa uusklassisessa rakennuksessa. Paikka on Akropoliin eteläpuolella, lähellä Akropolis-museota ja Suomen Ateenan-instituuttia.


title: Ruotsin Ateenan-instituutti

text: Instituutti ylläpitää lähellä sijaitsevaa Pohjoismaista kirjastoa yhdessä Suomen, Norjan ja Tanskan Ateenan-instituuttien kanssa.


title: Ruotsin Ateenan-instituutti

text: Instituutti omistaa myös huvilan Kavalassa. Se on ruotsalaisten tutkijoiden, taiteilijoiden ja kirjailijoiden käytettävissä.


title: Ruotsin Ateenan-instituutti

text: Instituutti on suorittanut arkeologisia kaivauksia tai kenttätutkimuksia seuraavissa paikoissa:


title: Torn

text: ”Torn” on alun perin vaihtoehtorockyhtye Ednaswapin debyyttialbumilla "Ednaswap" vuonna 1995 ilmestynyt kappale. Se julkaistiin albumin toisena singlenä (ensimmäinen oli ”Glow”). Kappaleen sävelsivät Scott Cutler, Anne Preven, ja Phil Thornalley demosessiossa vuonna 1993 ennen Ednaswapin perustamista. Preven kirjoitti kappaleen sanat.


title: Torn

text: Tornista on julkaistu useita cover-versioita. Näistä menestynein on australialaisen näyttelijä-laulaja Natalie Imbruglian vuonna 1997 julkaistu single. Se nousi listaykköseksi Belgiassa, Tanskassa, Kanadassa, Espanjassa ja Ruotsissa sekä Billboardin Mainstream Top 40-listalla. Listakakkonen se oli Australiassa, Italiassa, Sveitsissä ja Britanniassa. Yhdysvalloissa kappale saavutti varsinaisella Hot 100 -singlelistalla vain sijan 42 valtavasta radiosoitosta huolimatta, sillä ennen vuoden loppua tehtyä sääntömuutosta, listalle eivät päässeet vain radiopromoina julkaistut singlet.


title: Torn

text: ”Tornista” on olemassa useita yllättävän monia cover-versioita vaikka sen tehnyt Ednaswap on varsin tuntemattomaksi jäänyt rockyhtye. Tämä johtuu Phil Thornalleysta, joka on työskennellyt monien sitä esittäneiden artistien kanssa. Kappaleen ensimmäisen version levytti tanskalaislaulaja Lis Sørensen nimellä ”Brændt” vuonna 1993. Se oli yli viisiminuuttia pitkä, pidempi kuin muut kappaleen versiot. Toinen versio ilmestyi Ednaswapin albumilla, se on paljon tummempi kuin Imbruglian versio. Siitä myös puuttuu väliosan breakdown, jollainen on Imbruglian, Trine Reinin ja Sørensonin versioilla.


title: Torn

text: Vuonna 1996 oman versionsa julkaisi norjalainen laulaja Trine Rein, jonka single nousi Norjan listalla sijalle 10. Vuonna 1996 Ednaswap julkaisi EP:n "Chicken", jolle se äänitti täysin toisenlaisen version ”Tornista”. Versio on paljon hitaampi ja yksinkertaisempi ja siinä on paljon kitaratilutusta. Versio kuulostaa paljon ”raaemmalta” ja kovemmalta kuin muut versiot. Ednaswapin vuoden 1997 kakkosalbumilla "Wacko Magneto" on kappaleesta uudelleenmiksattu versio Chickenin versiosta.


title: Kanttaanpyhät

text: Kanttaanpyhät, "kanttaiviikon pyhät" eli "käyntipäivät" on vanha nimitys kolmelle helatorstaita edeltävälle päivälle, saman viikon maanantaista keskiviikkoon.


title: Kanttaanpyhät

text: Käyntipäiviä on vietetty paasto- ja rukouspäivinä nykyisen Ranskan alueella jo noin vuonna 470, mutta laajemmalti katolinen kirkko alkoi viettää niitä vasta 900-luvulla. Alun perin näinä päivinä on rukoiltu apua maanjäristysten, tulvien, tulipalojen ja petojen aiheuttamia tuhoja vastaan, myöhemmin yleensä toimeentuloa ja hyvää satoa. Tällöin on pappien johdolla järjestetty peltoalueilla kulkueita, joissa on kannettu ristiä, siunattua leipää ja pyhäinkuvia sekä soitettu kelloja.


title: Kanttaanpyhät

text: Myös Ruotsissa ja siihen kuuluneessa Suomessa käyntipäivät säilyivät pitkään uskonpuhdistuksen jälkeenkin, joskin kulkueet jäivät pois. Vuoden 1571 evankelisessa kirkkojärjestyksessä mainittiin rukoussunnuntain ohella sitä seuraava maanantai ja tiistai käyntipäivinä. Ne eivät kuitenkaan olleet varsinaisia pyhäpäiviä, vaan silloin pidettiin vain aamulla yleiset rukoukset, minkä jälkeen mentiin normaalisti työhön. Jo 1600-luvulla niitä lakattiin monin paikoin viettämästä. Almanakassa ne kuitenkin säilyivät vuoteen 1773 saakka. Kansanperinteessä ne säilyivät paikoitellen 1800-luvun lopulle saakka.


title: Kanttaanpyhät

text: Kanttainpyhiin on Suomessa kansanomaisesti liittynyt myös säitä koskevia uskomuksia. Yleinen on uskomus, että jos kanttainpyhinä on kylmä, tulee lämmin kesä ja saadaan hyvä sato, mutta jos silloin on vuodenaikaan nähden lämmintä, tulee kylmä kesä. Toisinaan on lisäksi katsottu kyseisen viikon maanantain ennustavan kesäkuun, tiistain heinäkuun ja keskiviikon elokuun säätä.


title: Kanttaanpyhät

text: Nimen kanttaanpyhät tai kanttaiviikko on arveltu johtuvan latinan verbistä "cantare", laulaa. Lounaismurteissa onkin esiintynyt siitä juontuva sana "kantata", joka merkitsee kirkollisten kuorolaulujen esittämistä.. Uno Harva on kuitenkin väittänyt, että nimitys on väännös ruotsin kielen samaa ajankohtaa tarkoittavasta sanasta "gångdagar", joka toisaalta onkin suomennettu käyntipäiviksi.


title: Tyynenmerenrastas

text: Tyynenmerenrastas ("Turdus poliocephalus") on rastaiden heimoon kuuluva varpuslintu. Sen taksonomia on hyvin monimutkainen ja se on jaettu 49 alalajiin.


title: Tyynenmerenrastas

text: Tyynenmerenrastasta tavataan Kaakkois-Aasiassa ja Oseaniassa. Sen populaatiota ei tunneta tarkkaan, mutta se on luokiteltu elinvoimaiseksi.


title: Erik Murphy

text: Erik Murphy (s. 26. lokakuuta 1990 Lyon, Ranska) on yhdysvaltalais-suomalainen koripalloilija, joka edustaa saksalaista Skyliners Frankfurtia.


title: Erik Murphy

text: Vuosina 2009–2013 yhdysvaltalaisessa NCAA-yliopistosarjassa Floridan yliopiston joukkueessa pelanneen Murphyn varasi NBA:n Chicago Bulls, jota Murphy edusti kaudella 2013–2014. Bullsin jälkeen hän kuului pari kuukautta Utah Jazzin organisaatioon ja tämän jälkeen Cleveland Cavaliersin sekä Boston Celticsin harjoituskokoonpanoihin. Vuonna 2014 hänet varattiin yhdessä Joonas Cavénin kanssa ensimmäisinä suomalaispelaajina NBA:n kehitysliigaan, Murphy koko tilaisuuden kolmantena pelaajana. D-liigassa Murphy pelasi Austin Spursissa. Vuonna 2015 Murphy siirtyi Eurooppaan ja pelasi Turkin pääsarjassa. Vuonna 2017 hän saavutti Ranskan pääsarjan hopeaa.2018 Murphy siirtyi Yhdysvallan kehitysliigaan hetkeksi jonka jälkeen hän teki parin vuoden sopimiksen Frankfurt skylinersin kanssa.


title: Erik Murphy

text:
Murphy on historian toinen NBA:ssa pelannut ja pisteitä tehnyt suomalaispelaaja. Hän on pelannut Suomen maajoukkueessa vuoden 2014 MM-kilpailuissa ja vuosien 2015 sekä 2017 EM-kilpailuissa.
Hän pelaa useimmiten ison laitahyökkääjän paikkaa mutta joskus myös sentterin paikkaa.


title: Erik Murphy

text: Murphy syntyi 26. lokakuuta 1990 Ranskan Lyonissa, missä hänen isänsä Jay Murphy pelasi tuolloin ammatikseen. Isän Ranskan-visiitin jälkeen perhe asui viisi vuotta Italiassa, mistä ajasta Murphy muistaa vain vähän. Perheen asuinpaikka oli pieni paikkakunta vuorten keskellä, ja isä-Murphy vei poikansa aina pelin jälkeen syömään pizzaa. Italian jälkeen perhe muutti Yhdysvaltoihin ja asettui Rhode Islandin South Kingstowniin, missä heidän sukulaisiaan myös asuu. Kesänsä Murphyt viettivät perheen äidin synnyinmaassa Suomessa ja kotiseudulla Naantalissa, missä Erik vietti kesänsä 12-vuotiaaksi saakka kalastaen paljon.


title: Erik Murphy

text: Lapsuudestaan lähtien Murphy on pelannut lapsena koripalloa kotipihallaan isänsä ja kahden veljensä kanssa. Hän oli lapsena hyvä myös baseballissa, hetken aikaa jopa parempi kuin koripallossa, mutta pelaaminen teini-iässä AAU-sarjoissa nosti koripallon Murphyn lajivalinnaksi muun muassa baseballin ohi. Murphy alkoi pelata omien sanojensa mukaan tosissaan koripalloa 12–13-vuotiaana, kun hänen isänsä oli kysynyt, haluaisiko Erik yrittää tosissaan kehittyä lajissa. Erik vastasi myöntävästi. Murphyjen vanhemmat eivät koripallotaustastaan huolimatta koskaan pakottaneet poikiaan valitsemaan koripalloa, vaan he tekivät lajivalintansa itsenäisesti.


title: Erik Murphy

text: High schoolissa Murphy pelasi koripalloa joukkueestaan melko tunnetussa St. Marksissa, joka oli kurinalainen sisäoppilaitos yli tunnin päässä Murphyjen kotoa. Etäisyys tarjosi perheen pojille ensimmäisen mahdollisuuden kokeilla myös hieman itsenäisempää elämää. St. Marksin valmentajana toimi David Lubick, jota Murphy on jälkeenpäin kiitellyt. Viimeisenä pelivuotenaan Erikin joukkueessa pelasi myös häntä kaksi ja puoli vuotta nuorempi veljensä Alex. St. Marks voitti kyseisenä vuonna alueensa mestaruuden. Tunnettu sarja ja menestynyt AAU-joukkue toivat Murphylle hyödyllistä tunnettuutta yliopistojen rekrytointiprosessiin.


title: Erik Murphy

text: Yhdysvalloissa yliopistoon haku on pelaajilla jopa uran ratkaiseva valinta. Näkyvyyttä ja menestystä St. Marksissa saavuttanutta Murphya tavoitteli useampi koripallosta tunnettu yliopisto, muun muassa Duke, Boston College, Notre Dame ja Rhode Island. Murphy sai erittäin paljon luvanneilta rekrytoijilta runsaasti soittoja ja tekstiviestejä. Hän päätyi valitsemaan Floridan yliopiston, jonka päävalmentaja Billy Donovan oli kiinnostunut Murphysta jo tämän toisena high school -vuonna ja on profiloitunut pelaajien kehittäjänä. Florida oli lisäksi pelannut säännöllisesti yliopistojen mestaruusturnauksen 16 parhaan joukossa ja voittanut Yhdysvaltain mestaruuden vuosina 2006 ja 2007.


title: Erik Murphy

text: Murphy pelasi Floridan yliopiston Gators-joukkueessa täydet neljä kautta vuosina 2009–2013. Hänen yliopistouransa alkoi kuitenkin tahmeasti. Kaksi ensimmäistä kautta Murphy lähinnä istui vaihtopenkillä harkiten myös yliopiston vaihtoa. Donovan ei luvannut Murphylle koskaan mitään, vaan vaati tätä ansaitsemaan peliaikansa, mitä Murphy on kiitellyt. Keväällä 2011 Murphyn koripalloilijanura koki vakavan kriisin, kun hänet pidätettiin humalassa kahden kaverinsa kanssa epäiltynä automurrosta. Nimekkään yliopiston pelaajan pidätys nousi julkisuuteen asti, ja Murphyn uran katkeaminen oli kiinni yhdestä tapaamisesta. Murphy suoritti yhdyskuntapalvelun, minkä jälkeen hänen uransa alkoi kehkeytyä oikeaan suuntaan. Murphyn peliaika ja vastuu kasvoivat, ja viimeiset kaksi yliopistokauttaan Murphy kuului Gatorsin avainpelaajiin onnistuen kolmen pisteen heitoissaan yli 42-prosenttisesti. Gators selviytyi kausina 2012 ja 2013 NCAA-koripallon I-divisioonassa kahdeksan parhaan joukkoon. Vuonna 2013 Murphy nimettiin erittäin kovana tunnetun Southeastern Conference (SEC)-konferenssin tähdistöön.


title: Erik Murphy

text: Murphy rikkoi yliopistouransa aikana 1 000 pisteen rajan yliopiston 49. pelaajana. Viimeisellä yliopistokaudellaan hän onnistui kolmen pisteen heitoissaan 45,3-prosenttisesti.


title: Erik Murphy

text:
Murphy asettui ehdolle . Hän ehti esitellä taitojaan kuudelle NBA-seuralle ennen lievää olkapäävammaa herättäen kiinnostusta. Varaustilaisuudessa asiantuntijat odottivat entisen NBA-pelaajan pojan varattavan toisen varauskierroksen puolivälissä. Chicago Bulls varasikin hänet 49. sijalla eli etukäteisarvioiden mukaisesti, ja Murphysta tuli kuudes . Murphylla ennustettiin olevan hyvät mahdollisuudet päästä pelaamaan Bullsiin, sillä joukkue etsi Murphyn tyylistä hyvää heittäjää. Heinäkuussa Bulls ja Murphy tekivät pelaajasopimuksen.
Murphy edusti Bullsia ensimmäisen kerran ssa 2013, jossa Bulls voitti viidestä pelaamastaan ottelusta neljä. Viimeisessä ottelussa Dallas Mavericksia vastaan Murphy teki tupla-tuplan (19/13). Murphyn nenä murtui kesäliigan aikana. Lokakuun harjoitusottelut Murphy pelasi 2,4 pisteen ja 3,7 levypallon keskiarvoilla. Hän sai Bullsin tunnetusti tulokkaisiin nihkeästi suhtautuvalta päävalmentaja Tom Thibodeaulta hyvin vastuuta. Thibodeaun mukaan Murphyn piti vielä tottua NBA:n yliopistosarjoja nopeampaan ja voimakkaampaan peliin sekä korkeampaan intensiteettiin. Bullsissa Murphyn tarkoitus oli suurikokoisena laiturina ja hyvänä kolmen pisteen heittojen heittäjänä vapauttaa tilaa Derrick Roselle ja muille joukkueen takamiehille.


title: Erik Murphy

text: Murphystä tuli Hanno Möttölän jälkeen historian toinen NBA:ssa pelannut suomalaispelaaja 30. lokakuuta 2013 hänen päästyään kentälle viimeiseksi minuutiksi tappioon päättyneessä vierasottelussa Indiana Pacersia vastaan. 10. joulukuuta hän teki ensimmäiset pisteensä NBA:ssa, historian toisena suomalaisena Möttölän jälkeen. Bullsin vanhoja pelaajia käsittäneessä joukkueessa Murphy sai vain vähän peliaikaa, ja hän olisi halunnut pelata peliaikaa saadakseen NBA:n kehitysliigaa, mikä ei kuitenkaan ollut mahdollista Bullsin tarvittua Murphya kokoonpanoon loukkaantumissumasta johtuen. Bullsilla oli kuitekin suunnitelma Murphyn kehittämiseksi, ja Thibodeaun valmennuksessa Murphy kehittyi etenkin puolustuspäässä. Välitön menestystarve ajoi kuitenkin Murphyn kehittämisen edelle, ja kun Bulls kärsi loukkaantumisista ennen pudotuspelejä, hankki se kokeneita pelaajia ratkaisupelejä varten. Murphyn oltua toisen kierroksen varaus ei tämän sopimuksesta luopuminen käynyt erityisen kalliiksi, ja seura purki hänen pelaajasopimuksensa huhtikuussa 2014. Murphy edusti Bullsia kauden aikana 24 ottelussa.


title: Erik Murphy

text: Murphy siirtyi ns. waiver-listalle ja sieltä kauden heikosti pelanneeseen Utah Jazziin. Murphy ehti kuulua Jazzin kokoonpanoon runkosarjan päätöskierroksella Minnesota Timberwolvesia vastaan muttei saanut peliaikaa. Kesäliigassa Murphy pelasi Jazzin Las Vegasin turnausjoukkueessa heinäkuussa. Tehokkaimmassa ottelussaan Denver Nuggetsia vastaan Murphy teki 17 pistettä ja otti yhdeksän levypalloa. Kesäliigan jälkeen hän matkusti Suomen maajoukkueen harjoitusleirille valmistautumaan elokuun MM-kilpailuihin.


title: Erik Murphy

text: Kesäliigan jälkeen Murphy kaupattiin LeBron Jamesin tähdittämään Cleveland Cavaliersiin yhdessä John Lucas III:n ja Malcolm Thomasin kanssa. Vaihdossa Jazz sai Carrick Felixin, vuoden 2015 varaustilaisuuden toisen kierroksen varausvuoron ja rahaa. Cavaliersin tarkoituksena oli tehdä tilaa Kevin Loven saamiseksi joukkueeseen, mikä myös onnistui. Murphylle suunniteltiin Clevelandissa roolia joukkuessa, mutta hänet liitettiin pelaajakauppaan, jonka myötä hän siirtyi Boston Celticsiin. Kaupassa Bostoniin siirtyivät Murphyn lisäksi Dwight Powell, Thomas ja Lucas sekä kaksi varausvuoroa. Cleveland sai vaihtokaupassa Keith Bogansin ja kaksi toisen kierroksen varausvuoroa. Murphyn pelipaikka Celticsin NBA-joukkueessa oli tiukassa Celticsin supistettua kokoonpanoaan sarjaa varten. Vaihtoehtona pidettiin myös Murphyn siirtymistä NBA:n kehitysliigaan tai Eurooppaan. Bostonin joukkueesta ei lopulta löytynyt Murphylle pelipaikkaa, ja lokakuussa 2014 hänet asetettiin waivers-listalle, josta häntä ei poimittu.


title: Erik Murphy

text: 1. marraskuuta 2014 järjestetyssä NBA:n kehitysliigan varaustilaisuudessa Murphy varattiin nopeasti, kun Austin Spurs varasi hänet ensimmäisen kierroksen kolmantena pelaajana. Kymmenentenä pelaajana varattiin toinen suomalaislaituri, Joonas Cavén. Suomalaiset olivat maansa ensimmäiset D-leagueen varatut pelaajat. Murphy osallistui Spursin harjoitusleirille, jonka perusteella seura valitsi 12 pelaajan D-liigajoukkueensa. Murphy valittiin joukkueeseen, ja hän teki D-liigadebyytissään 11 pistettä, otti kuusi levypalloa ja antoi neljä syöttöä. Murphy pelasi Spursissa hyvin: muun muassa helmikuun lopulla hän teki ottelussa Santa Cruz Warriorsia vastaan 31 pistettä ja otti 19 levypalloa. Spurs voitti divisioonansa ja ensimmäisellä pudotuspelikierroksella Bakersfield Jamin 2–1-otteluvoitoin. Murphy teki ottelusarjan ratkaiseessa pelissä 26 pistettä ja 18 levypalloa. Konferenssifinaaleissa Spurs sai vastaansa Santa Cruz Warriorsin, joka voitti otteluparin 1–2-voitoin ja vei lopulta sarjan mestaruuden. Etenkin erinomaisen kevään D-leaguessa pelanneen Murphyn koko kauden tilastolukemat olivat 11,8 pistettä, 6,6 levypalloa ja 1,6 syöttöä ottelua kohden.


title: Erik Murphy

text: Kauden päätyttyä Murphyn monipuolistunut pelaaminen herätti asiantuntijoiden mukaan kiinnostusta NBA-seuroissa. Murphyn huhuttiin vahvasti olleen erittäin lähellä siirtymistä Eurooppaan, turkkilaiseen Beşiktaşiin. Beşiktaşin valmentajana toimi tuolloin Suomen maajoukkuevalmentaja Henrik Dettmann. Siirto varmistuikin heinäkuun alussa. Sopimus oli kaksivuotinen, ja samalla Beşiktaş hankki Cenk Akyolin.


title: Erik Murphy

text: Murphy pelasi Beşiktaşissa vuodenvaihteeseen 2015–2016, jolloin hänen huhuttiin vaihtavan seuraa. Tammikuun 2016 alussa hän siirtyikin samassa sarjassa pelanneeseen Büyükçekmece Basketboliin. Beşiktaşissa Murphy pelasi Turkin pääsarjaa 10,2 pisteen ja 4,8 levypallon ottelukohtaisilla keskiarvoilla. Eurocupissa hänen vastaavat tilastonsa olivat 7,7 pistettä ja 4,6 levypalloa.


title: Erik Murphy

text: Kesäkuussa 2016 Murphy siirtyi Ranskan pääsarjajoukkue Strasbourg IG:hen, jälleen Dettmannin alaisuuteen.


title: Erik Murphy

text: Suomen maajoukkueen päävalmentaja Henrik Dettmann tapasi Murphyn perhettä ensimmäisen kerran jo vuonna 2008. Hän vieraili Yhdysvalloissa keväällä 2013, jolloin Murphy pelasi viimeistä vuottaan Floridan yliopistossa. Murphy ilmoitti tuolloin välittömästi halukkuudestaan pelata Suomen maajoukkueessa, ja kesäkuussa 2013 hänet nimettiin Suomen maajoukkuerinkiin. Joulukuussa 2013 tehdyssä haastattelussa Dettmann totesi lähtökohtana olleen, että Murphy pelaisi maajoukkueessa syksyllä 2014.


title: Erik Murphy

text: Kesällä 2013 Murphy ei voinut vielä pelata Suomen maajoukkueessa varaustilaisuuden ja kesäliigan vietyä hänen aikansa. Kesän 2014 maaottelut olivat Murphylle erittäin tärkeitä näyttöjä NBA:han. Murphy teki ensiesiintymisensä maajoukkueessa Helsingissä 4. elokuuta 2014 Liettuaa vastaan. Hän teki ottelussa yhdeksän pistettä ja otti viisi levypalloa. Murphy teki Liettuaa vastaan vieraskentällä harjoitusottelussa 9. elokuuta 2014 uudeksi maajoukkueen piste-ennätyksekseen 14 pistettä. Murphy nimettiin Suomen joukkueeseen maan osallistuttua ensimmäistä kertaa MM-kilpailuihin Espanjassa 2014, joissa Suomi jäi yhdellä voitolla ja neljällä tappiolla niukasti alkulohkoon sijoittuen 22:nneksi.


title: Erik Murphy

text: Murphy pelasi Suomen joukkueessa myös vuoden 2015 EM-kilpailuissa, missä Suomi putosi ensimmäisellä pudotuspelikierroksella. Murphy teki alkulohko-ottelussa Israelia vastaan 24 pistettä, uuden maajoukkue-ennätyksensä.


title: Erik Murphy

text: Murphyn vahvuudet pelaajana ovat heittopelissä ja kauempana korista. Häntä voidaan pitää "stretch fourina"/"levittävänä nelosena" eli isona laitahyökkääjänä, joka suurikokoisena ja heittotaitoisena pelaajana luo korintekouhan niin lähellä kuin kaukana korista ja sitoo näin vastustajan puolustusta itseensä antaen tilaa muille pelaajille. Murphya kuvaillaankin enemmän taito- kuin voimapelaajaksi.


title: Erik Murphy

text: Murphyn heittopelin on arvioitu olevan kovatasoista, mutta hänen puolutustaitojensa tulisi asiantuntija-arvioiden mukaan parantua. Urheilusanomien toimittajan mukaan Murphyllä on vaikeuksia puolustaa nopeita nelospaikan pelaajia, koska hänen liikkumisensa sivuttain on hitaahkoa. Tämä aiheuttaa hänelle hankaluuksia mm. maajoukkueen puolustustavassa. Kesällä 2015 Murphy kertoi D-liigassa paljon pelattuaan laihtuneensa vuodessa noin seitsemän kiloa, mikä paransi hänen liikkumistaan.


title: Erik Murphy

text:
Murphyn isä Jay Murphy on entinen NBA-pelaaja, ja äiti Päivi Murphy pelasi koripalloa Suomessa ja Ruotsissa. Lisäksi hänellä on kaksi veljeä, Tomas ja Alex, jotka molemmat pelaavat myös koripalloa. Veljistä Alex on pelannut Yhdysvaltain yliopistosarjaa Duken yliopistossa sekä Floridan yliopistossa.
Nuorinta veljeä Tomasia pidetään erittäin lupaavana pelaajana, josta saattaa tulla jopa vanhempia veljiään parempi pelaaja. Tomas Murphy aloittaa yliopistoliigassa Bostonin Northeastern-yliopistossa sykysllä 2017.


title: Suomurintarastas

text: Suomurintarastas ("Turdus maranonicus") on rastaiden heimoon kuuluva varpuslintu.


title: Suomurintarastas

text: Suomurintarastasta tavataan Ecuadorissa ja Perussa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


title: Siniselkärastas

text: Siniselkärastas ("Turdus reevei") on rastaiden heimoon kuuluva varpuslintu.


title: Siniselkärastas

text: Siniselkärastasta tavataan Ecuadorissa ja Perussa. Lajin kannan kokoa ei tiedetä, mutta sitä on kuvattu melko yleiseksi ja se on luokiteltu elinvoimaiseksi.


title: Nurmikkorastas

text: Nurmikkorastas ("Turdus ignobilis") on rastaiden heimoon kuuluva varpuslintu.


title: Nurmikkorastas

text: Nurmikkorastasta tavataan Etelä-Amerikan pohjoisosissa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.


title: Oskar von Hellens

text: Oskar Johannes von Hellens (23. toukokuuta 1867 Turku – 6. maaliskuuta 1948 Helsinki) oli suomenruotsalainen hygienian ja eläinlääketieteen tutkija. Hän valmistui eläinlääkäriksi 1890 Kööpenhaminasta ja lääketieteen ja kirurgian tohtoriksi Helsingin yliopistosta vuonna 1899. Hän oli vuosina 1919–1934 Helsingin yliopiston hygienian professori.


title: Lars von Hellens

text: Lars Hjalmar von Hellens (13. kesäkuuta 1869 Piikkiö – 24. toukokuuta 1953 Helsinki) oli suomalainen kenraalimajuri. Valmistuttuaan kadettikoulusta 1887 hän siirtyi Keisarin paašikouluun Pietariin. Von Hellens palveli valmistuttuaan keisarillisessa tarkk’ampujapataljoonassa, jossa hänestä tuli komppanian päällikkö 1899. Hänet ylennettiin kapteeniksi 1901. Vuonna 1909 hänet ylennettiin everstiksi ja määrättiin Tsarskoje Selon keisarillisen perheen tarkk’ampujapataljoonan komentajaksi.


title: Lars von Hellens

text: Ensimmäisen maailmansodan syttyessä kesällä 1914 von Hellens lähti tarkk'ampujapataljoonan komentajana rintamalle. Sodan alkuvaiheessa syyskuun 1914 taisteluissa von Hellens ansaisi taisteluista Yrjön miekan. Loppuvaiheessa vuonna 1917 hän oli kenraalimajuriksi ylennettynä Ukrainassa armeijakunnan komentaja. Hänen poikansa Max von Hellens toimi tällöin isänsä adjutanttina. Kyseinen yksikkö siirtyi vuoden 1917 lopulla itsenäistyneen Ukrainan kansantasavallan armeijan yksiköksi.


title: Lars von Hellens

text: Kenraalimajuri von Hellens toimi vuoden 1918 Kiovassa saksalaisten miehityshallinnossa, joka käytännössä piti valtaa saksalaisten tukemassa Ukrainan valtakunnassa. Kun keisarillinen Saksa antautui ympärysvalloille marraskuussa 1918, von Hellens palasi Suomeen ja oli Suomen armeijan palveluksessa vuoteen 1929. Sen jälkeen hän oli vuodet 1930–1940 Helsingin Säästöpankin Hakaniemen konttorin johtaja.


title: Lars von Hellens

text: Hänen isänsä oli Turun hovioikeuden presidentti Lars Theodor von Hellens, joka sukunsa päämiehenä ylennettiin 1896 Suomen ritarihuoneeseen vapaaherrallisena sukuna 61.


title: Raseiniain taistelu

text: Raseiniainin taistelu oli toisessa maailmansodassa kesäkuussa 1941 käyty panssaritaistelu Raseiniainin kaupungin hallinnasta Liettuassa noin 75 kilometriä Kaunasista luoteeseen. Taistelussa olivat vastakkain kenraali Erich Hoepnerin komentama Saksan 4. panssariryhmä ja kenraalimajuri Kurkinin Neuvostoliiton III sekä kenraalimajuri Šestapolovin XII mekanisoitu armeijakunta. Neuvostoliiton Luoteisen rintaman komentaja Kuznetsov pyrki tuhoamaan Niemenjoen ylittäneet saksalaisjoukot. Taistelussa saksalaiset tuhosivat lähes täydellisesti kaupunkia puolustaneet neuvostojoukot, joten saksalaiset kykenivät ylittämään Väinäjoen. Taistelu oli yksi operaatio Barbarossan alkuvaiheen tärkeimmistä, sillä se mahdollisti Saksan joukkojen etenemisen Leningradia kohti.


title: Raseiniain taistelu

text: Marsalkka Wilhelm Ritter von Leebin komentama pohjoinen armeijaryhmä ryhmitettiin Itä-Preussiin hyökkäystä varten. Se oli pohjoisin Saksan kolmesta itärintamalle Neuvostoliittoon hyökkäämistä varten keskitetystä armeijaryhmästä. Ryhmään kuuluivat Saksan 18. ja 16. armeija sekä 4. panssariryhmä, jonka komentajana oli kenraali Erich Hoepner. Yhteensä armeijaryhmään kuului 20 jalkaväki-, kolme panssari- ja motorisoitua jalkaväkidivisioonaa. llmatukena oli 1. ilma-armeija.


title: Raseiniain taistelu

text: Balttian maiden sotilashallinnosta vastasi Baltian erillissotilaspiiri, joka hyökkäyksen alettua nimettiin Luoteen rintamaksi. Rintaman komentajaksi määrättiin kenraalieversti Fjodor Kuznetsov, ja siihen kuuluivat 8. ja 11. armeija sekä reservinä 27. armeija. Yhteensä joukkoja oli 28 kivääri-, 4 panssari- ja 2 motorisoituadivisioonaa.


title: Raseiniain taistelu

text: Neuvostoliiton puolustuksen kansankomissariaatti lähetti Luoteen rintaman komentajalle Kuznetsoville direktiivin numero 3. Sen mukaan rintaman tulisi pitää hallussaan Itämeren rannikko, hyökätä Kaunasista etenevän vihollisen Suwałkissa olevan ryhmityksen kärkeen ja sivustaan, tuhota vihollinen yhteistoiminnassa Keskustan rintaman kanssa ja vallata takaisin Suwałkin alue 24. kesäkuuta mennessä. Annettu käsky edellytti Luoteen ja Keskustan rintaman yhteistoimin tuhoavan 4. panssariryhmän, 16. armeijan sekä osia Keskustan armeijaryhmän 3. panssariryhmästä.


title: Raseiniain taistelu

text: Kuznetsov sai käskyn 23. kesäkuuta kello 10.00, mutta hän oli jo edellisenä päivänä määrännyt III ja XII mekanisoidut armeijakunnat rauhanaikana harjoiteltuihin vastahyökkäysasemiin, vaikka joukoilla ei ollut tietoa saksalaisten joukkojen määrästä ja sijainnista. Suunnitelman mukaisesti XII armeijakunta ryhmittyi Šiauliaihin hyökkäyssuuntanaan kaakko ja III armeijakunta Kėdainiaihin hyökkäyssuuntanaan koillinen. XII armeijakunnan komentajalla kenraalimajuri Nikolai Šestopalov lähetti 23. ja 28. panssaridivisioonansa hyökkäykseen, mutta se oli alusta alkaen tuomittu epäonnistumaan. Ampumatarvikkeet ja polttoaine olivat vähissä ja aselajien välinen yhteistoiminta olematonta, sillä radioiden puute aiheutti ongelmia käskyjen antamisessa joukoille. Pahin ongelma oli tiedustelutietojen puute vihollisen sijainnista ja ryhmityksestä.


title: Raseiniain taistelu

text: Lännempänä hyökännyt 23. divisioona kohtasi Kutaliain lähistöllä Saksan 11. ja 1. jalkaväkidivisioonan joukkoja. Vaikka neuvostojoukot saivat tuhoa aikaan vuorokauden taistelun jälkeen, he joutuivat perääntymään jättäen useita panssarivaunuja taakseen polttoaineen loputtua. Hieman idempänä edennyt Ivan Tšernjahovskin komentama 28. divisioona hyökkäsi etelään ja kohtasi 1. ja 21. jalkaväkidivisioonien joukkoja. Kolmipäiväisen taistelun jälkeen hyökänneillä neuvostojoukoilla oli jäljellä 45 hyökkäykseen lähteneistä 749 panssarivaunusta joukkojen vetäytyessä epäjärjestyksessä.


title: Raseiniain taistelu

text:
Kenraalimajuri Aleksei Kurkinin komentama III armeijakunta oli Kaunaksen luoteispuolella valmiina harjoiteltuun vastahyökkäykseen. Kurkin lähetti 5. panssari- ja 84. motorisoidundivisioonansa tukemaan 11. armeijaa, joka joutui perääntymään Saksan 16. armeijan hyökätessä kohti Kaunasta. Kurkin lähetti 2. panssaridivisioonansa luoteeseen kohti aluetta, jossa Saksan 4. panssariryhmä eteni. 8. panssaridivisioonan muodostama taisteluosasto Crisolli oli lähellä Ariogalaa ja odotti divisioonan toista taisteluosastoa Schelleriä. Saksalaisten tiedustelun ilmoitettua lähestyvistä neuvostojoukoista osastot määrättiin puolustukseen. Puoliltapäivin tiedustelutietojen täydennyttyä selvisi hyökkäyssuuntana olevan Raseiniai. Hoepner määräsi 8. divisioonansa jatkamaan hyökkäystä Kėdainiain kautta Šėtaan, jonka puolustuksesta vastasivat Neuvostoliiton 5. ja 33. kivääridivisioonien jäänteet, ja Raseiniain ympäristössä olevien joukkojen tuli selvitä hyökkäyksestä omin voimin.
Kenraalimajuri Franz Landgrafin komentama Saksan 6. panssaridivisioona oli muodostanut kaksi taisteluosastoa, joista Seckendorfiin kuului kivääri-, moottoripyörä- ja panssaripataljoona sekä pioneeri, panssaritorjunta ja ilmatorjuntaosastot. Osaston tehtävänä oli hyökätä Raseiniaihin etelästä kulkevaa tietä pitkin. Hieman lännempänä edenneeseen taisteluosasto Rausiin kuului jalkaväki- ja panssaripataljoona. Divisioonan tiedustelupataljoona oli Dubysajoen ylitettyään jatkanut etenemistä Raseiniaista koilliseen. Hajanaisen vastarinnan lyötyään taisteluosastot valtasivat Raseiniain.


title: Raseiniain taistelu

text: Iltapäivällä 24. kesäkuuta Seckendorf eteni kohti tiedustelupataljoonan hallussa olevia joen ylittäviä siltoja ja saman aikaisesti Raus varmisti pohjoiseen varmistakseen toisen ylityspaikan lähellä Katauskiaita. Tällöin Igor Soljankinin komentama 2. panssaridivisioona, johon kuului 300 panssarivaunua, muun muassa 50 KV-1-vaunua ja muutama KV-2-vaunu, havaitsi tiedustelupataljoonan ja hyökkäsi heti noin sadalla vaunulla. Yksikään saksalaisase ei kyennyt torjumaan raskaita neuvostovaunuja, jotka murskasivat alleen miehiä ja kalustoa matkalla kohti Dubysaa.


title: Raseiniain taistelu

text: Jokitörmällä neuvostojoukot törmäsivät Seckendorffin taisteluosastoon, joka totesi panssarintorjunta-aseidensa tehottomuuden raskaisiin vaunuihin. Vaunut läpäisivät saksalaisten asemat ja iskivät selustan tykistöasemiin, jotka pysäyttivät vaunut lähietäisyydeltä. Jalkaväki tuhosi pysäytetyt vaunut kasapanoksin yksi kerrallaan. Soljankinin divisioonan tuhoon vaikutti eniten radioiden puuttuminen, mikä esti vaunujen yhteistoiminnan, heikko koulutustaso ja vanhentunut doktriini. Vaunut kävivät yksittäin taistelua eivätkä tukeneet toisiaan tai tuhonneet yhdessä kohteita. Vaunut olivat lisäksi ilman sitä tukevaa jalkaväkeä, ja ne kuluttivat nopeasti polttoaineensa ja ampumatarvikkeensa loppuun.


title: Raseiniain taistelu

text: Neuvostojoukot pysähtyivät kaupungin itäpuolelle. Saman aikaisesti saksalaiset aloittivat vastahyökkäyksen. 6. panssaridivisioona sai tehtäväkseen lyödä länsi- ja etekäreunan neuvsotojoukot ja Seckendorffin pahasti hajalla oleva taisteluosasto toimisi tulppana. Rausin taisteluosaston tehtävänä oli edetä pitkin jokilaaksoa kohti taistelun aloituskohtaa tiedustelupataljoonan ja Soljankinin vaunujen väliin. Saksan 1. panssaridivisioona, joka oli ylittänyt joen Lyduvenaissa Raseiniain pohjoispuolella, kääntyi oikealle liittyäkseen hyökkäykseen ja 36. motorisoitu jalkaväkidivisioona eteni pohjoisreunassa suojaten sivustan.


title: Raseiniain taistelu

text: Neuvostoliiton 11. kivääridivisioona, jonka 1. panssaridivisioona oli lyönyt edetessään, ei kyennyt osallistumaan taisteluun. 48. kivääridivisioona oli kärsinyt pahoja tappioita ilmahyökkäyksissä eikä kyennyt osallistumaan taisteluun. Saksan panssaridivisioonat kohtasivat toisensa Sokaiciaissa varhain aamulla 25. kesäkuuta, jolloin saartorengas neuvostodivisioonan ympärillä sulkeutui. Taistelu jatkui vielä vuorokauden ilman epäselvyyttä tuloksesta. 2. panssaridivisioonan joukoista ainoastaan yksi BT7-panssarivaunu ja 400 miestä kykeni pakenemaan saartorenkaasta. Soljankin sai surmansa, ja saksalaiset laskivat alueelta yli 200 tuhoutunutta tai hylättyä vaunua.


title: Raseiniain taistelu

text: Neuvostoliiton 8. armeija aloitti 25. kesäkuuta illalla vetäytymisen Riikaan ja 11. armeija Vilnaan, mikä jätti armeijoiden väliin aukon Ukmergėsta Daugavpilsiin. Saksan XLI panssariarmeijakunnan 8. panssaridivisioona ja 36. motorisoitu jalkaväkidivisioona sekä niitä seuraavat joukot mursivat 26. kesäkuuta neuvostojoukkojen etulinjan ja yhdistivät voimansa.


title: Raseiniain taistelu

text: Neuvostoliiton Itämeren laivasto oli vetäytynyt Liepājasta, Ventspilsistä ja Riiasta 26. kesäkuuta. Saman aikaisesti Von Mansteinin komentama LVI panssariarmeijakunta eteni kohti Väinäjokea ja valtasi Daugavpilsin lähellä olleet sillat koskemattomina. Väinäjoen siltojen haltuunoton ja Daugavpilsin valtauksen jälkeen LVI armeijakunnan kärkiyksiköt laajensivat sillanpäätä.


title: Raseiniain taistelu

text: Marsalkka Semjon Timošenko määräsi 25. kesäkuuta Kuznetsovin organisoimaan joen länsipuolen puolustuksen, jolloin 8. armeija oli ryhmittynyt joen oikeanpuoleiselle rannalle Riiasta Līvāniin ja 11. armeija Līvānista Krāslavaan. Puolustukseen annetiin lupa käyttää myös reservinä ollutta kenraalimajuri Berzarinin 27. armeijaa, joka marssi Hiiumaalta ja Saarenmaalta ryhmittyen puolustukseen Riikaan ja Daugavpilsiin. Samalla Stavka liitti kenraalimajuri Leljušenkon XI mekanisoidun armeijakunnan Moskovan sotilaspiiristä 27. armeijaan. Armeijakuntaan kuului 98 panssarivaunua ja 129 tykkiä.


title: Raseiniain taistelu

text: Leljušenko aloitti 28. kesäkuuta hyökkäyksen tuhotakseen saksalaisten muodostaman sillanpään lähellä Daugavpilsiä. Von Manstein pysähtyi joukkoineen Väinäjoella ja aloitti hyökkäyksen vasta 29. kesäkuuta pitkin Daugavpilsistä Ostroviin kulkevaa tietä. Riiassa saksalaiset ylittivät 29. kesäkuuta Väinäjoen rautatiesiltaa pitkin.


title: Cobra (taiteilijaryhmä)

text: Cobra (tyyliteltynä COBRA tai CoBrA) oli abstraktia ekspressionismia edustanut taiteilijaryhmä Euroopassa vuosina 1949–1952. Nimen taustalla ovat perustajien kotikaupungit Kööpenhamina (Copenhague), Bryssel ja Amsterdam, ja sen keksi Christian Dotremont. Ryhmä syntyi kun alankomaalainen ryhmä Reflex, tanskalainen ryhmä Høst ja belgialainen Vallankumouksellinen surrealistiryhmä sulautuivat yhteen.


title: Cobra (taiteilijaryhmä)

text: Ryhmä piti kaksi suurta näyttelyä, toisen Stedelijk Museumissa Amsterdamissa 1949, toisen Palais des Beaux-Artsissa Liègessä (1951).


title: Cobra (taiteilijaryhmä)

text: Amstelveenissa Hollannissa on Cobra-museo, jossa on esillä Karel Appelin teoksia ja muuta kansainvälistä avantgarde-taidetta.Muutamia taiteilijoita, joilla oli yhteyksiä Cobra-ryhmään ja joihin heidän ajattelutapansa vaikutti:


title: Henrik Sovelius

text: Henrik Sovelius (1817–1904)oli suomalainen laivanvarustaja ja kauppias. Hän lahjoitti runsaasti varoja muun muassa Raahen rautatien rakentamiseen ja huomattavan summan myös kaupungin rouvasväenyhdistykselle.


title: Henrik Sovelius

text: Hänen veljensä oli kauppaneuvos Fredrik Sovelius (k. 1897), ja tämän perittyä apeltaan Johan Langin kauppahuoneen laivoineen, he olivat 1870-luvulla merkittäviä laivanvarustajia.


title: Lorentz Svensson Sparrgren

text: Lorentz Svensson Sparrgren (1763–1828) oli ruotsalainen miniatyyrimaalari. Hän oli Tukholman taideakatamian professori vuodesta 1805. Hänen miniatyyrejään on Sinebrychoffin galleriassa. Hän sai vuonna 1978 yhdessä Johan Erik Bolinderin kanssa alastonmallin piirtämisestä myönnetyn kolmannen luokan hopeamitalin.


title: The Sims 4

text: The Sims 4 on "The Sims" -elämäsimulaatiopelisarjan neljäs osa. Electronic Arts julkisti pelin 6. toukokuuta 2013, ja se julkaistiin syyskuussa 2014 Microsoft Windowsille. Pelin piti alun perin ilmestyä maaliskuussa 2014, mutta sen julkaisua siirrettiin syksyyn. Helmikuusta 2015 pelin on saanut myös OS X:lle.


title: The Sims 4

text: Pelissä pelaaja luo Sim-hahmoja, joille hän antaa itse haluamansa nimen, ja ohjaa heidän elämäänsä haluamaansa suuntaan. Aluksi pelaaja luo perheen, johon voi lisätä taaperoita, lapsia, teinejä, nuoria aikuisia, aikuisia sekä vanhuksia. Pelaaja voi myös pelata jollakin valmisperheellä. Pelissä on kolme maailmaa, joissa Simit voivat asua: Willow Creek, Newcrest ja Oasis Springs. Willow Creek ja Oasis Springs sisältävät asuin- ja yhteis(ö)tontteja, mutta Newcrest on aivan tyhjä maailma. Pelaaja voi valita perheelleensä valmiin talon tai rakentaa talon itse. Lisäksi asutettavia maailmoja ovat San Myshunon kaupunki lisäosassa "Kaupunkielämää", Windenburg lisäosassa "Kimppapuuhaa", Forgotten hollow "Vampyyrit"-nimisessä game packissa ja Brindleton Bay lisäosassa "Kissat ja koirat".


title: The Sims 4

text: Pelaajan tulee huolehtia Simien perustarpeista, joita on kuusi. Ne ovat nälkä, rakko, hygienia, energia, hupi sekä seura. Aikuisten Simien täytyy käydä töissä, jos he haluavat turvata elantonsa. Lasten ja teinien täytyy käydä koulussa. Simit voivat oppia erilaisia taitoja, rakastua, suuttua, mennä naimisiin, hankkia lapsia, järjestää juhlia, käydä kaupungilla ja tehdä kaikkea elämään liittyen. Lisäksi Simeillä on tunnetilat, jotka vaihtelevat, Tunnetiloja ovat mm. iloinen, energinen, nolostunut, puoliksi hymyileväksi luonnehdittava, flirttaileva ja vihainen. Simeillä on myös luonteenpiirteet sekä tavoite elämälleen.


title: The Sims 4

text: Peliin voi ladata netistä erilaisia vaatteita, esineitä, hiuksia, meikkejä ja muita asioita. Peli sisältää myös gallerian, johon pelaajat voivat jakaa omia luomuksiaan, kuten Simejä ja rakennuksia. Peliin tehdään myös säännöllisesti päivityksiä, jotka lisäävät pelin uusia asioita. Esimerkiksi peliin on tullut aaveita, uima-altaat, mahdollisuus rakentaa kellari sekä uusi maailma nimeltä Newcrest. Päivitykset ovat ilmaisia. Pelille on tehty myös ilmainen Juhlatunnelmaa- paketti, joka tuo peliin juhliin tarkoitettuja esineitä. Pelille on myös maksullisia lisäosia, pelipaketteja sekä kamasettejä, jotka tuovat uusia asioita peliin.


title: The Sims 4

text: "The Sims 4" julkaistiin 17. marraskuuta 2017 konsoleille Playstation 4 ja Xbox One. Samana päivänä julkaistiin myös "The Sims 4 Deluxe Party Edition", joka sisältää itse peruspelin ja "Täydellinen Terassi"-kamasetin. Lisäksi vielä samana päivänä julkaistiin "Bundle Pack", joka sisältää "Kaupunkielämää"-lisäosan, "Vampyyrit"-game packin ja "Klassista Luksuskamaa"-kamasetin.


title: The Sims 4

text: Lisäosat ovat isoja laajennuksia. Lisäosat vaativat toimiakseen The Sims 4 peruspelin.


title: The Sims 4

text:
Game packit ovat keskikokoisia laajennuksia. Game Packit vaativat The Sims 4 peruspelin toimiakseen.
Kamasetit lisäävät peliin uusia tavaroita ja asuja. Kamasetit vaativat toimiakseen The Sims 4 peruspelin. Lemmikkikamaa vaatii peruspelin sekä Kissat & Koirat lisäosan hyödyntääkseen kaikki ominaisuudet.
Nämä julkaisut koskevat PS4 ja XBOX ONE konsoleita.


title: Haqvin Spegel

text: Haqvin Spegel (1645–1714) oli Ruotsin kirkon arkkipiispa. Hän laati virsirunoja, joista suomalaisessa virsikirjassa on numero 39 ("Oi Jeesus hyvyyttäsi ylistää tahdomme"). Hän oli Kaarle XI:n rippi-isä ja hovisaarnaaja. Myöhemmin hänestä tuli Gotlannin intendentti, sitten Skaran ja Linköpingin piispa ja vuodesta 1711 arkkipiispa.


title: Children of the Night

text: Children of the Night on kanadalaisen rock-muusikko Nash the Slashin toinen täyspitkä sooloalbumi. Se julkaistiin helmikuussa 1981 Nash the Slashin vuonna 1980 Gary Numanin lämmittelijänä tekemän Britannian-kiertueen jälkeen.


title: Children of the Night

text: Albumi äänitettiin kuudessa viikossa Britannia Row -studiolla loppuvuodesta 1980, tuottajanaan Steve Hillage ja sen julkaisi Virgin Recordsin DinDisc-levymerkki. "Children of the Night" uudelleenjulkaistiin CD-muodossa bonuskappaleilla ja uudella kansikuvalla vuonna 2000.


title: Children of the Night

text: Nash the Slash laulaa ja soittaa albumilla kaikkia soittimia. Sen äänimaailma on rock-albumille epätyypillinen, sillä säestyksestä vastaavat syntetisaattorit ja rumpukone. Soolosoittimina siinä kuullaan sähkömandoliinia ja -viulua. Viimeisenä albumin tekijätietojen perässä ilmoitetaankin, ettei albumia äänitettäessä ole käytetty lainkaan kitaraa ("there are no guitars").


title: Children of the Night

text: Nash the Slashin omien kappaleiden lisäksi albumilla kuullaan myös coverit Jan and Deanin "Dead Man's Curvesta" ja The Rolling Stonesin "19th Nervous Breakdownista". "Dopes on the Water" on Deep Purplen "Smoke on the Water" sanoitettuna humoristisesti uudelleen – uudet sanat kertovat pilven polttamisesta – kun taas aloitusraita "Wolf" ('susi') lainailee melodioita Sergei Prokofjevin "Pekka ja Susi" -sävellyksestä.


title: Children of the Night

text: "Children of the Night" on Nash the Slashin tunnetuin soolojulkaisu. Allmusicin Aaron Badgley antaa sille neljä tähteä viidestä, sanoen sen olevan "vahva albumi, joka on täynnä kiinnostavia soundeja ja kestää toistuvaa kuuntelua". Hän kehuu myös Hillagen tuotantoa, kuvaillen albumin äänimaailmaa paljon Nashin debyyttialbumi "Dreams & Nightmaresia" tanakammaksi. Badgleyn mukaan albumi "rokkaa". Kriitikko Jerry van Kooten kehuu "Children of the Nightia" myös: hänestä se on "omituinen, melodinen, pelottava, rockaava [... ja] omaperäinen." Hän kiinnittää huomiota myös Nash the Slashin monipuolisuuteen laulajana sekä albumin paikoittaiseen raskauteen. Hänestä uusintapainoksen äänenlaatu on erinomainen.


title: Children of the Night

text: Ennen "Children of the Nightia" Nash the Slash julkaisi ensimmäisen singlensä "Dead Man's Curve", kyseessä oli tosin eri versio kuin "Children of the Nightilla" kuultu. Kappale kohosi singlelistoille useissa maissa ja muodostui Nash the Slashin suurimmaksi soolohitiksi. Kappaleesta kuvattiin myös musiikkivideo ja sen B-puolena kuultiin "Reactor No.2", joka on julkaistu bonuskappaleena "Children of the Nightin" CD-versiolla. "Dead Man's Curvea" seurasi singlejulkaisuna "19th Nervous Breakdown / Danger Zone".


title: Children of the Night

text: A-puoli


title: Children of the Night

text: B-puoli


title: Nokia Lumia 520

text: Nokia Lumia 520 on Microsoft Mobilen valmistama älypuhelin. Sen julkisti Nokia 25. helmikuuta 2013. Sen veroton myyntihinta on noin 100 euroa.


title: Nokia Lumia 520

text: Puhelin tuli markkinoille maaliskuun 2013 alussa. Suomessa Lumia 520 tuli myyntiin 11. heinäkuuta 2013.


title: Nokia Lumia 520

text: Puhelin on saatavilla keltaisena, punaisena, sinisenä, valkoisena ja mustana.


title: Nokia Lumia 520

text: Puhelimen seuraajaksi esiteltiin marraskuussa 2013 Lumia 525. Siinä on edeltäjäänsä enemmän RAM-muistia ja kiiltäväpintaiset takakuoret Lumia 520:n mattapintaisten sijasta.


title: Hilja Laitila

text: Hilja Maria Laitila (1900–2000) oli suomalainen kommunisti, joka toimi kunnallispoliitikkona Kemissä. Laitila matkusti Moskovaan kansainväliseen Lenin-kouluun syksyllä 1932, ja sieltä palattuaan hänet pidätettiin Turussa joulukuussa 1933. Laitilan hallusta löytyi kommunistista kirjallisuutta ja salauslaite. Hän sai kolmen ja puolen vuoden vankeusrangaistuksen valtiopetoksen valmistelusta.


title: Hilja Laitila

text: Laitila pidätettiin uudelleen toukokuussa 1941 ja vietiin turvasäilöön kolmeksi vuodeksi ilman syytettä ja tuomiota. Hän vapautui välirauhansopimuksen solmimisen jälkeen syksyllä 1944 ja alkoi toimia laillistetun SKP:n tehtävissä Kemissä.


title: Hilja Laitila

text: Aulikki Nukalan ohjaamassa dokumenttielokuvassa "Sadan vuoden muistot" vuodelta 2000 haastatellaan Hilja Laitilaa.


title: Carl Johan Spoof

text: Carl Johan Spoof (1773 Paltamo – 1808) oli suomalainen Suomen sotaan osallistunut aliupseeri ja partionjohtaja.


title: Carl Johan Spoof

text: Spoofin isä suorituskomissaari Matias Spoof (1738–1818) suoritti maanmittaritutkinnon 1759 ja toimi nimismiehenä Paltamossa 1764–1776 sekä omisti Kukkolan rusthollin Lempäälässä 1770-luvun lopulta alkaen.


title: Carl Johan Spoof

text: Spoof oletettavasti osallistui . Hän osallistui Porin rykmentin mukana Pommerin sotaan 1807 aliupseerina ja Suomen sotaan 1808. Kesällä 1808 hän teki vääpeli Rothin kanssa partioretken Ruovedelle. Hän yritti myös vallata Tampereen. Venäläiset käyttivät hänestä ja Rothista nimitystä "amiraali Spuff ja kenraali Rutt", kun he olivat 40 miehen kanssa 15. heinäkuuta lähteneet menestyksekkäälle hävitysretkelle kenraali Nikolai Rajevskin joukkojen taakse. Venäläiset uskoivat joukon huomattavasti suuremmaksi.


title: Carl Johan Spoof

text: Spoof sairastui ruttoon ja kuoli 1808 Torniossa.


title: Jakob Johan Roth

text: Jakob Johan Roth (2. helmikuuta 1772 Sarkkila, Ikaalinen – 1. syyskuuta 1839 Saarlahti, Teisko) oli suomalainen sotilas. Hän osallistui , Porin rykmentin mukana Pommerin sotaan 1807 jonka yhteydessä hänet ylennettiin vääpeliksi sekä sen jälkeen Suomen sotaan 1808. Lapuan taistelun jälkeen hänet, vääpeli Carl Johan Spoof ja neljäkymmentä miestä lähetettiin 15. heinäkuuta kenraali Nikolai Rajevskin selustaan hävitysretkelle, jonka onnistumisen takia venäläiset luulivat joukkoa suuremmaksi ja käyttivät Spoofista ja Rothista nimitystä "amiraali Spuff ja kenraali Rutt". Roth erosi Ruotsin armeijasta luutnanttina vuonna 1812 ja hän sai 1815 kultamitalin palkkiona osoittamastaan urhoollisuudesta. Hän asui viimeiset elinvuotensa Saarlahden sotilasvirkatalossa Teiskossa ja hänen hautansa on Teiskon hautausmaalla.


title: Energon

text: Energon on kuvitteellinen energianlähde Transformers-universumissa.


title: Energon

text: "The Transformersissa" Autobotit ja Decepticonit kykenivät muuntamaan minkä tahansa tuotetun energian nestemäiseksi energoniksi, jota säilöä energonkuutioiksi. He kilpailevat jatkuvasti siitä kumpi saa enemmän energonia ja sitä myötä resursseja palata takaisin Cybertronille.


title: Energon

text: Unicron-trilogiassa energonilla oli suurin merkitys sarjassa "", jossa sekä Decepticonit että johtamat Terrorconit yrittivät kumpikin kerätä sitä elvyttääkseen maailmojen tuhoajan, Unicronin. Decepticonit voidakseen käyttää häntä Autobottien tuhoamiseen ja Alpha Q voidaakseen palauttaa ennalleen kotimaailmansa, jotka Unicron oli tuhonnut.


title: Energon

text: Unicronin robottikehon tuhouduttua Megatron matkusti Cybertronin ytimeen ja imi itseensä Unicronin veljen, Primuksen, energiaa, super-energonia. Tämä muutti hänet Galvatroniksi ja teki Starscreamista sekä muutamista Terrorconeista vahvempia.


title: Energon

text: Sarjan aikana Decepticonit myös peittivät Cybertronin joksikin aikaa energonkaasulla, johon Autobotit eivät voineet koskea.


title: Energon

text: Elokuvissa "Transformers" ja "" transformerit ovat maininneet saaneensa energonia kahdesta lähteestä, Allspark-kuutiosta sekä laitteista, joka tuhoavat aurinkoja.


title: Energon

text: Aligned-jatkumossa esiteltiin useita eri energonlaatuja. Merkittävin tässä jatkumossa esitelty energon oli pimeä energon, joka tunnettiin myös Unicronin verenä. Megatron käytti tätä pelissä "" myrkyttääkseen Cybertronin ytimen. Sarjassa "" hän herätti tällä muun muassa kuolleita transformereita epäkuolleina eli Terrorconeina. Maapallolla oli runsaita esiintymiä pimeää energonia. Ja syyksi tähän paljastui lopulta, että Maa oli miljardeja vuosia sitten muodostunut Kaaoksentuoja Unicronin ruumiin ympärille.


title: Energon

text: Sarjan ensimmäisen kauden aikana Autobotit saivat käsiinsä keskeneräisen kaavan, jolla tuottaa synteettistä energonia. Ratchet yritti kokeilla kaavaa itseensä. Hän oli kovemmassa kunnossa, mutta huomasi käyttäytyneensä myös tavallista aggressiivisemmin. Decepticon Knock Out onnistui keräämään osan siitä talteen Ratchetin haavoituttua. Autobottien entisen tukikohdan tuhouduttua hän alkoi täydentää kaavaa vähäisten energonvarantojen vuoksi. Knock Out testasi omia näytteitään C.Y.L.A.S.:iin, mutta joutui luovuttamaan tutkimukset Shockwavelle. Shockwave havaitsi, että synteettinen energon sekoittuneena Predaconien CNA:han loi puhdasta cybermateriaa. Megatron keksi käyttää tätä rakentaakseen uuden Omegalukon. He lähettää Soundwaven kaappaamaan Ratchetin saadakseen kaavan täydennettyä. Ratchet saa kaavan viimeisteltyä, mutta paljasti sota-aluksen sijainnin muille Autoboteille, jotka saapuvat valtaamaan alusta.


title: Energon

text: Autobottien ja Decepticonien etsiessä Iaconin arkistosta Maahan lähetettyjä reliikkejä, Bulkhead löytää päiväntasaajan lähellä olevalta tuliperäiseltä alueelta säiliön täynnä vihreää ja myrkyllistä energonia nimeltä Tox-En, jota Decepticonit olivat ennen käyttäneet kemiallisena aseena Autobotteja vastaan. Toisin kuin tavallinen energon, Tox-En heikentää jokaista siihen koskenutta transformeria. Jakson lopussa Bulkhead tuhosi Tox-En -kimpaleen, mutta siihen kohdistuneen fyysisen kontaktin ja Insecticon Hardshellin aiheuttamien haavojen vuoksi hän melkein kuoli.


title: Energon

text: Toisella kaudella Starscream sai käsiinsä kimpaleen punaista energonia, joka tekee käyttäjänsä huomattavasti nopeammaksi. Kimpaleesta saatu määrä oli pieni, mutta se riitti Starscreamille saamaan käsiinsä kaikki Omegalukon aktivointiin ja sitä kautta Cybertronin elvyttämiseen tarvittavat neljä Omega-avainta.


title: Baseballin Euroopan-mestaruuskilpailut 1969

text: Baseballin Euroopan mestaruuskilpailut 1969 pelattiin Wiesbadenissa, Lindsey Air Stationissa, Yhdysvaltain sotilastukikohdassa, Länsi-Saksassa 26. heinäkuuta - 3. elokuuta. Turnaukseen osallistui seitsemän joukkuetta. Alankomaat ja Italia olivat jälleen mukana ja ne sijoitettiin yhdessä hallitsevan mestarin Belgian kanssa A-lohkoon. Muut neljä joukkuetta pelasivat B-lohkossa. Turnauksessa käytettiin epätavallista sääntöä, että B-lohkon joukkueet saivat käyttää rosterissaan kahta ulkomaalaista pelaajaa. Espanjalla oli riveissään puertoricolainen ja kuubalainen pelaaja, Länsi-Saksalla taas kaksi yhdysvaltalaista. Sääntö aiheutti erimielisyyksiä ja poistettiin tulevista kilpailuista. Italia puolestaan protestoi siitä, että Alankomaiden joukkueessa pelasi viisi pelaajaa Alankomaiden Antilleilta, koska nämä eivät olleet syntyneet Euroopassa, mutta protesti ei kuitenkaan mennyt läpi, koska kaikki olivat täysivaltaisia Alankomaiden kansalaisia. Jatkossa myös Italia tulisikin käyttämään muualla syntyneitä pelaajia, joiden isoisä tai -äiti olisi ollut italialainen. Tämä ei suinkaan ollut ensimmäinen kerta, kun Alankomaat käytti Antillien pelaajia - esimerkiksi Hamilton Richardson oli MVP vuoden 1965 kisoissa.


text: Sijoitusotteluja pelattiin vain yksi: Länsi-Saksa voitti Belgian 6-3 ja koska se oli jo hävinnyt aiemmin Espanjalle saatiin lopulliseksi järjestykseksi 1. Alankomaat 2. Italia 3. Espanja.


text:
Euroopan mestari 1969
8. mestaruus


title: Max Mariu

text: Max Takuira Matthew Mariu SM (12. elokuuta 1952 – 12. joulukuuta 2005) oli uusiseelantilainen roomalaiskatolinen piispa. Hänet vihki papiksi Edward Russell Gaines 30. huhtikuuta 1977. Hänet nimitettiin Uuden-Seelannin Hamiltonin vihkipiispaksi ja Decorianan titulaaripiispaksi 30. tammikuuta 1988. Piispaksi konsekroinnin suoritti 19. maaliskuuta Gaines, jota avustivat Thomas Stafford Williams ja Patelisio Punou-Ki-Hihifo Finau.


title: Max Mariu

text: Mariu oli maansa ensimmäinen katolisena piispana toiminut maori. Hän kuoli sydänsairaudesta kärsittyään Aucklandissa.


title: Denis George Browne

text: Denis George Browne (s. 21. syyskuuta 1937 Auckland) on uusiseelantilainen roomalaiskatolinen piispa. Hänet vihittiin papiksi Aucklandin hiippakuntaan 30. kesäkuuta 1962 ja nimitettiin Rarotongan hiippakunnan johtoon 21. maaliskuuta 1977. Piispaksi vihkiminen seurasi 29. kesäkuuta. Pääkonsekraattorina toimi John Hubert Macey Rodgers, jota avustivat Reginald John Delargey ja John Mackey.


title: Denis George Browne

text: Browne sai 6. kesäkuuta 1983 nimityksen Aucklandin ja 19. joulukuuta 1994 Uuden-Seelannin Hamiltonin piispaksi.


title: Gisèle Ongollo

text: Gisèle Pascale Simangoye Ongollo (-Bekale; s. 20. helmikuuta 1966) on gabonilainen entinen pikajuoksija. Hän kilpaili naisten 100 metrin juoksussa sekä vuoden 1984 kesäolympialaisissa Los Angelesissa että vuoden 1988 kesäolympialaisissa Soulissa, mutta putosi molemmilla kerroilla ensimmäisellä kierroksella. Hänen henkilökohtainen ennätysaikansa 100 metrin juoksumatkalla on 11.5 (1988).


title: Gisèle Ongollo

text: Ongollo toimi Soulin olympialaisissa maansa lipunkantajana.


title: Aubin-Thierry Goporo

text: Aubin-Thierry Goporo (s. 15. toukokuuta 1968) on keskiafrikkalaissyntyinen koripallovalmentaja ja entinen koripalloilija. Hän kuului vuoden 1988 kesäolympialaisissa Soulissa koripallossa 10. sijalle jääneeseen Keski-Afrikan tasavallan miesten joukkueeseen. Samaan joukkueeseen kuului myös Aubin-Thierryn veli Frédéricque Goporo.


title: Aubin-Thierry Goporo

text: Sittemmin Goporo on valmentanut Yhdysvalloissa muun muassa Florida Air Academyn pelaajia.


title: Karawa

text: Karawa (ISO 639-3: xrw) on Papua-Uuden-Guinean Sandaunin maakunnassa sijaitsevassa Pulwan kylässä puhuttava sepik-kieli, joka on luokiteltu lähes kuolleeksi. Vuonna 2003 sillä oli jäljellä 63 puhujaa, ja vuonna 2007 kaikki sen puhujat olivat kaksi- tai useampikielisiä. Karawa on ollut korvautumassa pouye-nimisellä kielellä, jonka puhujat eivät pidä karawaa erillisenä kielenä. Karawan ja pouyen välillä on 67-prosenttinen sanastollinen samankaltaisuus.


title: Pouye

text: Pouye (myös bouye; ISO 639-3: bye) on Papua-Uuden-Guinean Sandaunin maakunnassa seitsemässä eri kylässä puhuttava sepik-kieli. Sillä on 960 puhujaa (2003), ja puhujamäärän kehitys on ollut kasvavaa. Kieli on sukua awtuwille ja karawalle, joista jälkimmäisen kanssa sillä on 67-prosenttinen sanastollinen samankaltaisuus.


title: Pouye

text: Pouyea puhuvat miehet ja jotkut naisetkin käyttävät lisäksi tok pisiniä. Pouyessa on SOV-sanajärjestys. Vuodesta 1995 alkaen kielelle on käännetty Raamatun osia. Kirjoitusjärjestelmä on latinalainen. Puhujat harjoittavat kristinuskoa ja perinteisiä uskontoja.


title: Nymfit (televisiosarja)

text: Nymfit on suomalainen Fisher King Productions Oy -tuotantoyhtiön tuottama fantasia-draamasarja, jonka esittäminen alkoi MTV3-kanavalla 24. maaliskuuta 2014. Miikko Oikkosen ja Teemu Nikin ohjaaman sarjan pääosissa näyttelivät Sara Soulié, Manuela Bosco, Rebecca Viitala ja Ilkka Villi. Sarjan ensimmäinen tuotantokausi julkaistiin DVD:llä 15. lokakuuta 2014.


title: Nymfit (televisiosarja)

text: Sarja perustuu kreikkalaiseen tarustoon, jonka kauniit ja kuolemattomat nymfit elävät nykypäivän Helsingissä. Nymfien pitää joka kuukausi harrastaa seksiä säilyäkseen hengissä ja paeta satyyreja, jotka vainoavat heitä.


title: Nymfit (televisiosarja)

text: Gummerus julkaisee "Nymfit" myös kirjasarjana. Sarjan ensimmäinen osa, Sari Luhtasen ja Miikko Oikkosen kirjoittama "Nymfit – Montpellierin legenda", julkaistiin 29. elokuuta 2013. Kirjan käännösoikeudet on myyty jo Yhdysvaltoihin, Britanniaan, Saksaan, Ranskaan, Alankomaihin, Espanjaan, Italiaan, Venäjälle ja Brasiliaan.


title: Nymfit (televisiosarja)

text: Sarjan budjetti oli 2,6 miljoonaa euroa, josta Suomen elokuvasäätiön tukea oli 150 000 euroa. Sarjan jakeluoikeudet on myyty noin 50 maahan. Syyskuussa 2014 uutisoitiin Entertainment One Televisionin ostaneen oikeudet kehittää ja tuottaa oma versionsa sarjasta käsikirjoittaja Miranda Kwokin johdolla.


title: Nymfit (televisiosarja)

text: Sarjaan myytiin Suomessa ennen näkemättömiä digitaalisia mainospaikkoja; mainostajan haluama näkyvyys käsiteltiin ohjelmaan jälkikäteen. Sarjaan on suunnitteilla toinen tuotantokausi.


title: Nymfit (televisiosarja)

text: Sarjassa kuullun musiikin ovat säveltäneet Sakari Salli ja Tuomas Wäinölä. Sävellykset soittivat kapellimestari David Hermando Ricon johtama espanjalainen Bratislawa Symphony Orchestra.


title: Nymfit (televisiosarja)

text: Syksyllä 2012 kuvatun sarjan esittäminen alkoi ennen Suomea Italiassa, Serbiassa ja Saksassa. Italiassa sarjaa esitti Sky Uno -kanava ja Saksassa MyVideo -niminen netti-tv. Suomessa sarjaa esitti MTV3- sekä AVA-kanavat: MTV3:lla jaksot saivat ensiesityksensä maanantai-iltaisin kello 21:00 ja jaksot uusittiin AVA:lla saman viikon sunnuntaina. Pääsiäisenä 2014 ensimmäinen tuotantokausi esitettiin kokonaisuudessaan AVA-kanavalla, jolloin jaksot 5–12 saivat ensiesityksensä ennakkoon.


title: Nymfit (televisiosarja)

text: Suomessa "Nymfien" 24. maaliskuuta 2014 MTV3-kanavalla esitettyä ensimmäistä jaksoa katsoi 416 000 katsojaa. Jo ensimmäisen jakson jälkeen sarjan katsojaluvut romahtivat yli puolella, kun toista jaksoa seurasi enää 189 000 katsojaa. Esityskanava MTV3:n ohjelmapäällikkö Kristiina Werner-Autio kuitenkin kommentoi, ettei katsojalukujen romahtaminen tule vaikuttamaan sarjan esitysaikaan, eli sitä ei tulla siirtämään toiselle ohjelmapaikalle.


title: Ataullah Guerra

text: Ataullah Guerra (s. 14. marraskuuta 1987) on trinidadjatobagolainen jalkapalloilija. Hänen pelipaikkansa on keskikentällä hyökkäävässä roolissa, ja hänen vahvuuksiaan ovat pallollinen pelaaminen ja pelinrakentaminen. Guerra edustaa Rovaniemen Palloseuraa.


title: Ataullah Guerra

text: Guerra solmi testijakson jälkeen RoPS:n kanssa vuoden mittaisen sopimuksen maaliskuussa 2013. Aiemmin hän on edustanut Caledonia AIA:ta. Trinidad ja Tobagon maajoukkueessa Guerra on pelannut yhdeksän ottelua, joissa hän on tehnyt yhden maalin. Lisäksi hän on pelannut kuusi alle 20-vuotiaiden maaottelua.


title: Reginald John Delargey

text: Reginald John Delargey (10. joulukuuta 1914 Timaru – 29. tammikuuta 1979 Auckland) oli uusiseelantilainen roomalaiskatolinen arkkipiispa ja yksi kirkon kardinaaleista. Hän syntyi Archibald Patrick Delargeyn ja Kathleen May Fitzgeraldin vanhimpana lapsena ja ainoana poikana. Perheen äiti kuoli vuonna 1929.


title: Reginald John Delargey

text: Delargey opiskeli ensin Uudessa-Seelannissa ja sitten vuosina 1934–1939 Rooman Paavillisessa Urbaniana-yliopistossa. Hän sai teologian tohtorin arvon vuonna 1939, ja Pietro Fumasoni Biondi vihki hänet papiksi Roomassa 19. maaliskuuta 1938. Hän palasi Uuteen-Seelantiin toisen maailmansodan alettua.


title: Reginald John Delargey

text: Delargey sai 25. marraskuuta 1957 nimityksen Aucklandin hiippakunnan vihkipiispaksi ja Hirinan titulaaripiispaksi. Piispaksi konsekroinnin suoritti 27. helmikuuta 1958 James Michael Liston, jota avustivat Peter Thomas McKeefry ja John Patrick Kavanagh. 1. syyskuuta 1970 Delargey nimitettiin Aucklandin piispaksi ja 25. huhtikuuta 1974 Wellingtonin arkkipiispaksi, jona hän toimi loppuikänsä.


title: Reginald John Delargey

text: 24. toukokuuta 1976 Delargey ylennettiin kardinaaliksi, ja hänestä tehtiin Immacolata al Tiburtinon kardinaalipappi. Hän myös toimi Uuden-Seelannin piispainkokouksen puheenjohtajana 1976–1979. Hän osallistui kahteen konklaaviin (1978) ja Vatikaanin toiseen kirkolliskokoukseen. Delargey kuoli syöpään sairaalassa Aucklandissa.


title: Brynolf Blomqvist

text: Johan Brynolf Blomqvist (4. maaliskuuta 1855 Viapori– 31. tammikuuta 1921 Viipuri) oli suomalainen arkkitehti.


title: Brynolf Blomqvist

text: Blomqvistin vanhemmat olivat ylikonstaapeli Johan Blomqvist (Blomkvist) ja Gustafva Henrietta Ekström ja puoliso vuodesta 1903 Maria Lovisa Mustonen. P perheeseen syntyi kaksi tytärtä ja poika. Alemman alkeiskoulun käytyään Blomqvist meni Teknilliseen reaalikouluun ja valmistui Polyteknilliseksi opistoksi muuttuneesta oppilaitoksesta arkkitehdiksi 1878, pääopettajanaan Frans Sjöström. Valmistuttuaan hän työskenteli neljä vuotta Sjöströmin arkkitehtitoimistossa. Sitten hän siirtyi Theodor Höijern toimistoon ja teki itsenäisestikin suunnittelutöitä Helsingissä, kunnes hakeutui Viipuriin. Blomqvist vaikutti pitkään Viipurissa, jossa hän toimi kaupunginarkkitehtina 25 vuotta kesäkuusta 1887 Fredrik August Odenwallin jälkeen. Blomqvist suunnitteli muun muassa Viipurin vanhan raatihuoneen muutostyön museokäyttöön Hän oli myös vuonna 1890 yksi Viipurin Taiteenystävien perustajajäsenistä ja toimi opettajana Viipurin taiteenystäväin piirustuskoulussa. Blomqvistia seurasi Viipurin kaupunginarkkitehtina vuonna 1912 Paavo Uotila.


title: Brynolf Blomqvist

text: Blomqvistin suunnittelemia rakennuksia on kuitenkin myös muualla Suomessa. Yhtenä merkittävimmistä Blomqvistin piirtämistä rakennuksista voidaan pitää Helsingin Katajanokalla olevaa ns. Dementjeffin kivitaloa. Uspenskin katedraalin vieressä sijaitseva nelikerroksinen rakennus valmistui vuonna 1885 ja sen rakennutti venäläissyntyinen kauppias Grigori Dementjeff. Kyseessä oli Helsingin ensimmäinen asuintalo, jossa oli sähkövalaistus. Rakennuksen historiasta on julkaistu kirja vuonna 1990. Blomqvistin suunnittelema Käppärän hautausmaan kappelin Poriissa on puolestaan yksi Suomen ensimmäisistä siunauskappeleista.


title: Jesús Guridi

text: Jesús Guridi (25. syyskuuta 1886 Vitoria-Gasteiz – 7. huhtikuuta 1961 Madrid) oli espanjalainen säveltäjä. Hän syntyi musiikilliseen perheeseen. Hän muutti 14-vuotiaana Pariisiin ja aloitti opinnot Schola Cantorumissa. Häntä opetti siellä sävellyksessä Vincent d'Indy. Guridi opiskeli lisäksi pianonsoittoa ja esiintyikin pianistina. Palattuaan Bilbaoon hän toimi urkurina kirkoissa, opetti urkujensoittoa ja johti useita musiikkikokoonpanoja. Guridi tuli tunnetuksi improvisointitaidoistaan.


title: Jesús Guridi

text: Guridin teoksiin lukeutuvat "As cantan los chicos" (1915) orkesterille ja kuorolle, oopperat "Mirentxu" (1915) ja "Amaya" (1910–20), zarzuela "El Casero" (1926), "Diez melodas vascas" (1941), "Sinfonia pirenica" (1946) sekä "Homenaje a Walt Disney" (1956) pianolle ja orkesterille. Guridi sävelsi paljon urkumusiikkia ja toimi myös elokuvasäveltäjänä. Hän oli Madridin konservatorion urkujensoiton professori ja nousi konservatorion johtoon vuonna 1956.


title: Jesús Guridi

text: Guridi sävelsi monia baskinkielisiä teoksia, mutta baskin huono kansainvälinen tunnettavuus on vaikeuttanut niiden tulemista tutummiksi ulkomailla. Guridi ehti eläessään nousta lähes kansallissäveltäjän asemaan baskien keskuudessa. Vitoria-Gasteizissa toimiva musiikkioppilaitos on nimetty säveltäjän mukaan Jesús Guridi -konservatorioksi.


title: Pikku prinssin seikkailut

text: Pikku prinssin seikkailut (alkuperäiseltä nimeltä "星の王子さま プチ・プランス Hoshi no Ōjisama Puchi Puransu") on japanilaisen Knack Productionsin tuottama animesarja. Sarja perustuu ranskalaisen Antoine de Saint-Exupéryn luomaan Pikku prinssi -kirjaan.


title: Pikku prinssin seikkailut

text: Sarjaan valmistui kokonaisuudessaan 39 jaksoa, ja ne esitettiin ensimmäisen kerran japanilaisella TV Asahi -kanavalla heinäkuun 1978 ja maaliskuun 1979 välillä. Yhdysvalloissa sarja sai ensi-illan vuonna 1985, jolloin se oli jälkiäänitetty englannin kielelle. Suomessa sarja ensi esitettiin 1980-luvulla Yle TV1-kanavalla suomeksi tekstitettynä, ja uudestaan MTV3-kanavalla vuonna 1995 suomenkielisellä puheella.


title: Vilma Egresi

text: Vilma Egresi (7. toukokuuta 1936 Budapest – 7. tammikuuta 1979 Budapest) oli unkarilainen meloja. Hän sai vuoden 1960 kesäolympialaisissa Roomassa pronssia naisten 500 metrin kajakkikaksikossa yhdessä Klára Bánfalvi-Friedin kanssa. Hän kilpaili myös vuoden 1954 ratamelonnan maailmanmestaruuskilpailuissa ja sai 500 metrin kajakkikaksikossa hopeaa Valéria Lieszkovszkyn kanssa.


title: Ali Dara

text: Ali Iqtidar Shah Dara (1. huhtikuuta 1915 – 16. tammikuuta 1981) oli intialainen maahockeypelaaja. Hän kuului kultaa voittaneeseen miesten joukkueeseen vuoden 1936 kesäolympialaisissa Berliinissä. Dara kilpaili myös vuoden 1948 kesäolympialaisissa Lontoossa, mutta jäi mitaleitta sijoittuen joukkueineen neljänneksi.


title: Max Westerkamp

text: Max Westerkamp (8. lokakuuta 1912 Tanjung Pura, Indonesia – 6. toukokuuta 1970 Enschede, Alankomaat) oli maahockeypelaaja. Hän kilpaili vuoden 1936 kesäolympialaisissa Berliinissä ja kuului siellä lajissa pronssia saaneeseen Alankomaiden miesten joukkueeseen.


title: Frans Wiertz

text: Franciscus Jozef Maria Wiertz (s. 2. joulukuuta 1942 Kerkrade) on alankomaalainen roomalaiskatolinen piispa. Hänet vihittiin papiksi Roermondin hiippakuntaan 30. maaliskuuta 1968. Hänet nimitettiin saman hiippakunnan johtoon 10. heinäkuuta 1993, ja piispaksi konsekroinnin suoritti 25. syyskuuta Adrianus Johannes Simonis, jota avustivat Joannes Gerardus ter Schure ja Alphonsus Maria Henricus Antonius Castermans.


title: Frans Wiertz

text: Ennen papiksi kouluttautumista Wiertz opiskeli vuoden historiaa Nijmegenin katolisessa yliopistossa. Hän on järjestyksessä 23. Roermondin piispa.


title: Adrianus Johannes Simonis

text: Adrianus Johannes Simonis (s. 26. marraskuuta 1931 Lisse) on alankomaalainen roomalaiskatolinen arkkipiispa ja yksi kirkon kardinaaleista. Hän syntyi perheen yhdestätoista lapsesta vanhimpana. Hänen isänsä oli hammaslääkäri.


title: Adrianus Johannes Simonis

text: Simonis opiskeli Hageveldissä, Warmondissa ja Roomassa. Hänet vihki papiksi Rotterdamin hiippakuntaan Martien Antoon Jansen 15. kesäkuuta 1957. Hänet nimitettiin Rotterdamin piispaksi 29. joulukuuta 1970, ja hänet konsekroi 20. maaliskuuta 1971 Bernard Jan Alfrink, jota avustivat Pieter Jan Antoon Moors ja Johannes Willem Maria Bluijssen.


title: Adrianus Johannes Simonis

text: 27. kesäkuuta 1983 Simonis sai nimityksen Utrechtin koadjuuttoriarkkipiispaksi, ja saman vuoden joulukuun 3. päivänä hänestä tuli sen arkkipiispa. Hänet ylennettiin kardinaaliksi 25. toukokuuta 1985, jolloin hän sai nimityksen San Clementen kardinaalipapiksi. Hän osallistui vuoden 2005 konklaaviin, mutta yläikärajan takia ei voinut äänestää vuoden 2013 konklaavissa. Hän toimi Utrechtin arkkipiispana, kunnes jäi eläkkeelle 14. huhtikuuta 2007.


title: Adrianus Johannes Simonis

text: Rotterdamin piispana toimiessaan Ronald Philippe Bär ilmiantoi Simonikselle alaikäisiä hyväksikäyttäneen papin. Simonis järjesti papille siirron uusiin tehtäviin, ja tämä jatkoi hyväksikäyttöä. Simonis on puolustanut aiempaa toimintaansa tunnetun psykologin miehestä antamalla lausunnolla.


title: Ronald Philippe Bär

text: Ronald Philippe Bär (s. 29. heinäkuuta 1928 Manado) on alankomaalainen roomalaiskatolinen piispa. Hän liittyi benediktiineihin 29. joulukuuta 1955 ja sai pappisvihkimyksen 26. heinäkuuta 1959. Hänet nimitettiin Rotterdamin vihkipiispaksi sekä Legeksen titulaaripiispaksi 15. tammikuuta 1982, ja piispaksi konsekroinnin suoritti 20. maaliskuuta Adrianus Johannes Simonis, jota avustivat Martien Antoon Jansen ja Theodorus Henricus Johannes Zwartkruis.


title: Ronald Philippe Bär

text: 22. marraskuuta 1982 Bär sai nimityksen Alankomaiden sotilaspiispaksi ja 19. lokakuuta 1983 tämän lisäksi Rotterdamin piispaksi. Hän erosi molemmista viroista 13. maaliskuuta 1993.


title: Ronald Philippe Bär

text: Bär syntyi protestanttiperheeseen, mutta kääntyi sittemmin katolilaiseksi. Hän esitti teologina progressiivisia näkemyksiä ja kyseenalaisti muun muassa selibaattivaatimuksen.


title: Ronald Philippe Bär

text: Toimiessaan Rotterdamin piispana Bär kertoi kardinaali Adrianus Johannes Simonikselle papista, joka hyväksikäytti alaikäisiä. Simonis järjesti kyseiselle papille siirron uusiin tehtäviin sillä seurauksella, että tämä jatkoi hyväksikäyttöä.


title: Adrianus Herman van Luyn

text: Adrianus Herman van Luyn (s. 10. elokuuta 1935 Groningen) on alankomaalainen roomalaiskatolinen piispa. Hänet vihki salesiaanien papiksi Giuseppe Beltrami 9. helmikuuta 1964. Hänet nimitettiin Rotterdamin hiippakunnan johtoon 27. marraskuuta 1993, ja piispaksi konsekroinnin suoritti 12. helmikuuta 1994 Adrianus Johannes Simonis, jota avustivat Hubertus Cornelis Antonius Ernst ja Tarcisio Bertone.


title: Adrianus Herman van Luyn

text: Van Luyn jäi eläkkeelle 14. tammikuuta 2011.


title: Cecilia Blomqvist

text: Cecilia Blomqvist eli Sisar Cecilia (8. syyskuuta 1845 Pori – 7. joulukuuta 1910 Helsinki) oli suomalainen diakonissa. Häntä pidetään Aurora Karamzinin ja Mathilda Wreden ohella yhtenä suomalaisen sosiaalityön uranuurtajana. Blomqvist oli ensimmäinen seurakunnissa työskennellyt diakonissa ja käynnisti vielä nykyäänkin jatkuvan Helsingin Kaupunkilähetyksen toiminnan.


title: Cecilia Blomqvist

text: Cecilia Blomqvist syntyi syyskuussa 1845 varakkaan porilaisen merikapteenin perheeseen. Hänen äitinsä kuoli jo Cecilian ollessa pieni. Merikapteeni Blomqvistin toinen vaimo puolestaan kuoli synnytykseen, ja niin Cecilia jäi huolehtimaan kahdeksan vuotta nuoremmasta sisarpuolestaan, vaikka hänen isänsä meni naimisiin vielä kolmannen kerran. 16-vuotiaana Cecilia oli mukana isänsä aluksen Välimerelle ulottuneella, pitkällä purjehduksella.


title: Cecilia Blomqvist

text: Kun kolme Cecilian sukulaislasta oli kuollut kurkkumätään, hän päätti ryhtyä auttamaan muita ihmisiä. Cecilia liittyi Porin Rouvasväenyhdistykseen, joka oli keskittynyt auttamaan vähäosaisia naisia ja lapsia. Hän piti köyhille lapsille pyhäkoulua ja opetti heille muun muassa vaatteiden korjausta. 1860-luvun suurien nälkävuosien aikana Cecilia hoiti sairaita ja yritti hankkia orpolapsille koteja. Hän huolehti myös syöpään sairastuneesta isästään tämän kuolemaan asti.


title: Cecilia Blomqvist

text: Isänsä kuoltua Celicia Blomqvist aloitti vuonna 1873 28-vuotiaana opinnot Helsingin Diakonissalaitoksessa. Neljän vuoden kuluttua hänet vihittiin diakonissaksi. Blomqvistista olisi haluttu samalla tehdä myös koko laitoksen johtaja, mutta hän kieltäytyi ottamasta tehtävää vastaan yksin. Niinpä Blomqvistin lisäksi nimitettiin kaksi muuta johtajaa, joilla jokaisella oli oma vastuualueensa. Vuonna 1879 Blomqvist aloitti työskentelyn Raumalla, Suomen ensimmäisenä seurakunnan palkkaamana diakonissana. Neljä vuotta myöhemmin Blomqvistille annettiin tehtäväksi käynnistää Helsingin Kaupunkilähetyksen toiminta. Yhdistyksen toimitilat perustettiin Punavuoren kaupunginosaan, josta käsin Blomqvist vieraili apua tarvitsevien luona. Hän aloitti myös nykyäänkin jatkuvan kodittomille ja muille vähäosaisille suunnatun jouluruokailun järjestämisen. Blomqvist valittiin ensimmäisenä naisena Suomessa kunnalliseen Vaivaishoitohallitukseen vuonna 1889, välittömästi naisten valinnan mahdollistaneen lakimuutoksen jälkeen.


title: Cecilia Blomqvist

text: Vuonna 1895 Blomqvist siirtyi Helsingistä Turun kaupunkilähetyksen diakonissaksi. Vuosisadan vaihteessa hän aloitti Helsingin Sörnäisiin perustetun valtion väliaikaisen leprasairaalan johtajana ja jatkoi tehtävässä, kun sairaala siirrettiin Orivedelle. Cecilia Blomqvist jäi eläkkeelle vuonna 1910 ja kuoli perheettömänä saman vuoden joulukuussa 65-vuotiaana.


title: Morris CS9

text: Morris CS9/Light Armoured Car oli Morrisin Yhdistyneen kuningaskunnan asevoimille valmistama kevyt panssariauto, joka oli palveluksessa toisessa maailmansodassa.


title: Morris CS9

text: Ajoneuvo perustui siviilikäyttöön valmistettuun Morris C9 4 x 2 15 cwt kuorma-auton alustalle, jolle kasattiin niitattu kahdenhengen avoimella tornilla varustettu kori. Aseistuksena oli joko Boys-panssarintorjuntakivääri ja Bren-pikakivääri tai Vickers-konekivääri. Autot oli varustettu radiolaitteella No. 19.


title: Morris CS9

text: Prototyyppi testattiin 1936, minkä jälkeen tilausta täydennettiin 99 panssariautolla. Tilauksen toimitukset päättyivät vuonna 1938. Ranskan taisteluihin osallistui kolmekymmentäkahdeksan 12th Royal Lancers rykmenttiin sijoitettua autoa, jotka joko tuhoutuivat taisteluissa tai hylättiin vetäydyttäessä. Lisäksi 30 ajoneuvoa palveli 11th Hussars rykmentissä Pohjois-Afrikassa, jossa todettiin ajoneuvojen hyvät ajo-ominaisuudet aavikkorenkailla pehmeässä hiekassa. Suoja ja aseistus todettiin kuitenkin liian heikoiksi ja ajoneuvot poistettiin palveluksesta sotatoimien aikana.


title: Nick Jr.

text: Nick Jr on yhdysvaltalainen lastenohjelmia esittävä kanava. Nick Jr. poikkeaa sisarkanavastaan Nickelodeonista niin, että Nick Jr. tarjoaa alle kouluikäisille ohjelmia, ja Nickelodeon lapsista nuoriin.


title: Nick Jr.

text: Suomessa Nick Jr. on maksullinen kanava. Vuosina 2007–2013 Nick Jr:n osuudet esitettiin Suomessa Nickelodeon -kanavalla. Nickelodeon -kanava lopetettiin Suomessa vähäisen suomenkielisen version syystä, jolloin Nick Jr. sai oman kanavapaikan. Nickelodeon kuitenkin jatkaa jakelunsa satelliittina.


title: Nick Jr.

text: Suomessa esitettävät ohjelmat.


title: Sauvasimput

text: Sauvasimput (Plectrogeniidae tai Plectrogenidae) on simppukaloihin kuuluva heimo. Heimon lajeja tavataan syvistä vesistä Intian valtamerestä ja Tyynestämerestä.


title: Sauvasimput

text: Sauvasimppujen heimoon kuuluu 1 suku ja 2 lajia. Lajit ovat sauvasimppu ("Plectrogenium nanum") ja pikkusauvasimppu ("P. barsukovi"). Heimon asemasta on epäselvyyttä ja toisinaan se luokitellaan kuuluvaksi simppuihin ("Cottidae") tai korusimppuihin ("Sebastidae"). Sauvasimppulajit ovat pinehköjä kaloja, jotka saavuttavat suurimmillaan noin 7 cm:n pituuden. Ruumiinrakenteeltaan ne ovat pitkänomaisia kaloja. Pää on litteähkö ja piikikäs, piikikkäitä selkäeviä on 2 ja selkä- rinta- ja peräevissä on myrkkyrauhanen.


title: Sauvasimput

text: Sauvasimppujen levinneisyys ulottuu läntiseltä Intian valtamereltä Tyynenmeren keskiosiin. Ne elävät mannerjalustoilla noin 270–600 metrin syvyydessä.


title: Sam Trickett

text: Samuel ”Sam” Trickett (s. 2. heinäkuuta 1986 East Retford) on brittiläinen pokeriammattilainen, jonka pokeriturnausansiot ovat kaikkien aikojen toiseksi suurimmat.


title: Sam Trickett

text: Trickett on pokeriurallaan voittanut viidessä turnauksessa yli miljoona dollaria:


title: Sam Trickett

text: Vuoden 2012 WSOP:n The Big One for One Drop -hyväntekeväisyysturnauksen voitti Antonio Esfandiari, joka on Trickettin edellä kaikkien aikojen turnausansiolistalla.


title: Sam Trickett

text: Ennen pokeriuraansa Trickett oli ammattijalkapalloilija, mutta hän joutui päättämään uransa polvivammaan. Hän alkoi pelata pokeria vuonna 2005.


title: Light Tank Mk VI

text:
Light Tank Mk VI oli Vickers-Armstrongin Yhdistyneen kuningaskunnan asevoimille 1930-luvulla valmistama kevyt panssarivaunu, joka oli palveluksessa toisessa maailmansodassa.
Vaunua valmistettiin vuosina 1935–1940 kaikkiaan 1682 kappaletta eri versioina.
Se oli myös ensimmäinen brittiläinen kevyt panssarivaunu jota valmistettiin enemmän kuin muutamia kymmeniä kappaleita.


title: Light Tank Mk VI

text: Malli oli kuudes Vickers-Armstrongin Yhdistyneen kuningaskunnan maavoimille sotienvälillä valmistama kevyt panssarivaunu. Yhtiö oli kyennyt viiden edellisen mallin suunnittelun ja valmistuksen aikana standardoimaan tuotannon ja siten malli muistuttikin edellisiä lukuun ottamatta joitakin yksityiskohtia. Torni, jota oli laajennettu edellisen mallin kolmen hengen miehistön vaatimasta, laajeni mahdollistamaan Nro 9 radiolaitteiston sijoittamisen tornin takaosaan. Radiolaitteiston toiminta edellytti toisen generaattorin asentamista sähköntarpeen tyydyttämiseksi. Samalla vaunun massa kasvoi 4900 kiloon ollen kuitenkin helpommin ohjattavissa. Vaunuun asennettiin myös uusi 88 hevosvoiman moottori, joka kasvatti huippunopeuden 56 kilometriin tunnissa. Siihen asennettiin varmatoiminen Horstmann-kierrejousitus.


title: Light Tank Mk VI

text:
Mark VI, VIA ja VIB vaunuissa oli aseistuksena yksi .303" Vickers-konekivääri sekä yksi .50" Vickers-konekivääri rinnan asennettuina torniin No.10 -kaksoisjalustaan. Ampujalla oli 1,9-kertaa suurentava ja 21 asteen näkökentän mahdollistava No24-tähtäin, johon oli merkitty etäisyydet 100 jaardin välein aina 1500 jaardiin saakka. Tornia voitiin kääntää käsin 360 astetta ja asennus mahdollisti ampumisen korkeuskulmilla -10 - +37 asteeseen. Puolen tuuman konekivääriin oli vaunussa 200 panssariluotia ja .303 tuumaiseen 2500 normaaliluotia. Tornin sivuun oli asennettu kaksi savuheitintä.
Mark VIC -vaunussa Vickers-konekiväärit korvattiin 7,92 mm Besa ja 15 mm Besa -konekivääreillä.


title: Light Tank Mk VI

text: Vaunun tuotannon alkaessa vuonna 1936 yleisesikunta totesi sen olevan ylivoimainen palveluksessa oleviin muihin vastaaviin ollen erittäin sopiva sekä tiedustelu- että siirtokuntatehtäviin. Toisen maailmansodan alkaessa asevoimilla oli käytössään 1002 Light Tank Mk VI -vaunua, 79 Cruiser Tank Mk I ja Mk II -vaunua sekä 67 Infantry Tank Mk I -vaunua. Näistä ainoastaan 196 kevyttä ja 50 jalkaväentukivaunua oli sijoitettuna maavoimien yksiköihin.


title: Light Tank Mk VI

text: Ranskan taisteluiden alettua toukokuussa 1940 pääosa brittiläisen siirtoarmeijan panssareista oli Mk VI -vaunuja, jotka oli sijoitettu seitsemään 28 vaunun rykmenttiin. Pohjois-Afrikan taisteluiden alkaessa oli 3rd Hussars rykmentillä ja 7. panssaridivisioonalla Mk VI -vaunuja.


title: Arvid Enckell

text: Arvid Anders Enckell-Bronikowsky (12. joulukuuta 1884 Pietari – 19. maaliskuuta 1967 Helsinki) oli suomalainen päätoimittaja, kirjailija ja kääntäjä.


title: Arvid Enckell

text: Enckellin vanhemmat olivat kenraali Carl Enckell ja Helene Natalia Bronikowsky. Hän pääsi ylioppilaaksi 1903 ja valmistui filosofian lisensiaatiksi ja oikeustieteen tohtoriksi.


title: Arvid Enckell

text:
Nimellä "Arvid Enckell-Bronikowsky":
Nimellä "Arvid Enckell":


title: Kaj Kekki

text: Kaj Kekki (s. 8. helmikuuta 1963 Helsinki) on suomalainen käsipallovalmentaja. Pitkä valmennusura alkoi vuonna 1985 peliuran päätyttyä loukkaantumiseen. Aluksi hän toimi HIFK:n juniorijoukkueen valmentajana. Hän toimi valmentajana Norjassa ja suoritti Suomessa Kansallisen Valmentajatutkinnon (nykyinen ammattivalmentajatutkinto) 1990-luvun alussa sekä Solvallan Urheiluopiston liikunnanohjaajalinjan. Lisäksi hän kävi lajikouluja Suomessa, Jugoslaviassa, Romaniassa, Norjassa, Ruotsissa ja Itävallassa. Eri tason maajoukkueita hän on valmentanut yli 200 maaottelussa.